‘মেক ইন ইন্ডিয়া’ কি হাওয়ার মধ্যে হবে - Anandabazar\n‘মেক ইন ইন্ডিয়া’ কি হাওয়ার মধ্যে হবে\n২৪ মার্চ , ২০১৫, ০১:৩৯:০০\nশেষ আপডেট: ২৩ মার্চ , ২০১৫, ২২:৪২:০০\nউচ্চ মানের শিল্পের প্রসার ঘটানোর জন্য নানা পরিকাঠামো দরকার। কিন্তু সবার আগে দরকার মানবসম্পদ। তার জন্য চাই উচ্চ এবং মাঝারি পর্যায়ের শিক্ষার প্রসার। মোদী সরকার সে দিকে নজর দিচ্ছে, এমন কোনও প্রমাণ এখনও নেই। লক্ষণ বরং উল্টো।\nপ্রধানমন্ত্রী নরেন্দ্র মোদী নির্দেশ দিয়েছেন, মেক ইন ইন্ডিয়া। ভারতে তৈরি করো। কী তৈরি করব? আমাদের দেশে কত কিছুই তো তৈরি হয়, আবার কত কিছু হয়ও না, মোদীজি কাদের কথা বলছেন? স্বাধীনতার পর থেকে একটা দীর্ঘ সময় পর্যন্ত আমরা সব কিছু নিজেরাই তৈরি করতাম। ফলে আশির দশকেও চলত পঞ্চাশের দশকের গাড়ির মডেল। বলা হত, বিদেশিদের দিশি বাজারে ঢুকতে দিলেই তারা দেশের শ্রমিকদের কর্মসংস্থান বন্ধ করে দেবে। সারা দেশটা তিরিশ-চল্লিশ বছর পিছিয়ে ছিল আর তার সুবিধা নিত কতিপয় অদক্ষ, অপদার্থ দেশি শিল্পপতি, সরকারি বাণিজ্য নীতি যাদের বিদেশি প্রতিযোগিতার ঝড়ঝাপটা থেকে আগলে রাখত। সাধারণ ক্রেতাদের কথা কেউ ভাবত না।\nসে সব দিন আর নেই। নব্বইয়ের দশক থেকে আমরা পৃথিবীর সামনে আমাদের দরজা-জানলা অনেকটাই খুলে দিয়েছি আর তখন থেকেই আমাদের বাজারে মুক্ত প্রতিযোগিতার হাওয়া লেগেছে। তার জেরে কিছু কিছু জিনিস আমরা তৈরি করি না, কারণ সেগুলো বিদেশিরা আরও ভাল করে তৈরি করতে পারে। আমরা শুধু সেগুলোই তৈরি করছি যেগুলোতে আমাদের আপেক্ষিক দক্ষতা আছে। এটাই মুক্ত বাজারের নিয়ম। এর ফলে সাধারণ ক্রেতাদের সরাসরি উপকার হয়েছে। মেক ইন ইন্ডিয়া বলতে মোদীজি নিশ্চয় বোঝাচ্ছেন না যে, সেই অন্ধকার দিনগুলোতে আবার আমাদের ফিরে যেতে হবে, যখন পারি আর না পারি, সব কিছুই আমরা তৈরি করার চেষ্টা করতাম।\nবস্তুত, মেক ইন ইন্ডিয়া-র মর্মার্থ বোঝার আগে মুক্ত বাজারের তাৎপর্য ভাল করে বোঝা দরকার। মুক্ত বাজারের ফলে ক্রেতাদের যে সরাসরি সুবিধা হয়েছে, তাতে কোনও সন্দেহ নেই। কিন্তু এ ছাড়াও বাধাহীন আন্তর্জাতিক বাণিজ্যের কিছু দীর্ঘমেয়াদি ফল আমাদের দেশে লক্ষ করা যায়, যার সারাংশ হল এই যে, দরজা-জানলা খুলে দেওয়ার ফলে আমাদের দেশে বিদেশি জিনিসের আমদানি যত বড়েছে, বিদেশে আমাদের জিনিসের রফতানি ততটা ভাল বাড়েনি। নামী বহুজাতিকের ছাপ মারা মোটরগাড়ি, ফ্রিজ-টিভি-মোবাইল-ল্যাপটপ, ডিজাইনার কামিজ-পাৎলুন, প্রসাধনী, সবই আজকাল হাতের নাগালে চলে এসেছে এবং ক্রেতারা সেই সব জিনিসপত্র হামলে পড়ে কিনছেন। তুলনায় বিদেশে বেচার মতো শিল্পজাত পণ্য বলতে সেই সনাতন মণিরত্ন ও গয়নাগাঁটি, চামড়ার তৈরি টুকিটাকি, সামান্য কিছু হালকা এবং সাদামাটা যন্ত্রপাতি। অর্থাৎ, বিশ্বায়নের আগে আমাদের রফতানির চেহারাটা যে রকম ছিল, এখনও প্রায় সে রকমই রয়ে গেছে। শুধু কিছু পরিষেবা রফতানি, বিশেষ করে তথ্য-প্রযুক্তি ক্ষেত্রে, আগে ছিল না, ইদানীং হয়েছে।\nএকটু তলিয়ে যাঁরা ভাবেন, তাঁরা বলবেন, রফতানি যদি তেমন করে না বাড়ে, তা হলে কীসের বিনিময়ে আমরা আমদানি করা জিনিসগুলো কিনছি? কেউ তো আর অমনি-অমনি বিদেশ থেকে আমাদের জিনিসপত্র পাঠাচ্ছে না। এটা ঠিক যে, আমদানি এবং রফতানির মধ্যে একটা ফারাক থেকেই যাচ্ছে, অর্থনীতির কেতাবে যার নাম ট্রেড ডেফিসিট বা বাণিজ্য ঘাটতি। বাণিজ্য ঘাটতি মেটাতে গেলে বিদেশ থেকে ডলার আসার মোটামুটি তিনটে রাস্তা আছে বিদেশিদের দান-খয়রাতি, ভারতের মাটিতে দীর্ঘমেয়াদি বিদেশি বিনিয়োগ এবং দেশের শেয়ার বাজারে ডলারের প্রবেশ। প্রথম দুটো রাস্তা অপেক্ষাকৃত নিরাপদ, এ সব রাস্তায় এক বার ডলার ঢুকলে চট করে আবার বেরিয়ে যাবে না। কিন্তু দুর্ভাগ্যবশত, গত এক দশকে এই রাস্তায় বিদেশি মুদ্রা ঢুকেছে কম, যে বিদেশি টাকা দেশে ঢুকেছে, তার সিংহভাগই ঢুকেছে শেয়ার বাজারের পথে। শেয়ার বাজারে ঢোকা ডলার অত্যন্ত চঞ্চলমতি। এক বার ঢুকে আবার কিছু দিনের মধ্যেই বেরিয়ে যেতে পারে। এর ওপর ভরসা করা যায় না। ফলে বাণিজ্য ঘাটতি বেড়েছে, টাকার দাম কমেছে, কখনও কখনও বাণিজ্য ঘাটতি মেটাতে ধার করতেও হয়েছে।\nবলা দরকার, ইদানীং আমাদের বাণিজ্য ঘাটতি খানিকটা কম। এর কারণ, আমাদের প্রধান আমদানি যে-তেল, আন্তর্জাতিক বাজারে তার দাম কমে যাচ্ছে। কিন্তু এখন কমে যাচ্ছে বলে তেলের দাম ভবিষ্যতেও কম থাকবে, এমন মনে করার কারণ নেই। অর্থাৎ, শেয়ার বাজারে ঢোকা ডলারের মতো তেলের আন্তর্জাতিক দামও অতিমাত্রায় অনিশ্চিত। সুতরাং আন্তর্জাতিক বাজারে তেলের দম কম থাকবে ধরে নিয়ে ভোগ্যপণ্যের আমদানি বাড়ানো যায় না।\nতা হলে এটাই দাঁড়াচ্ছে যে, বিদেশি জিনিসপত্র কেনার জন্য প্রয়োজনীয় অর্থ অর্জন করতে হবে রফতানি থেকেই। এমন জিনিস আমাদের তৈরি করতে হবে, যা আন্তর্জাতিক বাজারে বিক্রয়যোগ্য। আর এটাই মেক ইন ইন্ডিয়া-র প্রকৃত মর্মার্থ। এখানে অনিবার্য ভাবে কয়েকটা প্রশ্ন উঠে আসে। এত দিন আমরা আন্তর্জাতিক প্রতিযোগিতায় টিকে থাকতে পারে এমন জিনিসপত্র খুব বেশি তৈরি করতে পারিনি কেন? কী করলে পারব? পারলে, রফতানি বাড়ার সঙ্গে সঙ্গে আমাদের অর্থনীতিরও কি সার্বিক উন্নতি হবে? শেষ প্রশ্নটি সব থেকে গুরুত্বপূর্ণ।\nআমাদের দেশে ম্যানুফ্যাকচারিং বা উৎপাদন শিল্পকে দু’টি ক্ষেত্রে ভাগ করা যায়: নথিবদ্ধ (রেজিস্টার্ড) উৎপাদন শিল্প এবং অ-নথিবদ্ধ উৎপাদন শিল্প। যে সব শিল্পসংস্থায় বিদ্যুৎ ব্যবহৃত হয় এবং দশ বা তার বেশি শ্রমিক কাজ করেন, অথবা যেখানে বিদ্যুৎ ব্যবহৃত হয় না কিন্তু কুড়ি বা তার বেশি শ্রমিক কাজ করেন, তারা নথিবদ্ধ উৎপাদন শিল্পের আওতায় পড়ছে। দেশের মোট কর্মসংস্থানের মাত্র ১১-১২ শতাংশ আসে উৎপাদন শিল্প থেকে। তার মধ্যে নথিবদ্ধ উৎপাদন শিল্প থেকে দুই-তিন শতাংশর বেশি কর্মসংস্থান আসে না। পক্ষান্তরে, জাতীয় আয়ে উৎপাদন শিল্পের অবদান ১০-১১ শতাংশ, কিন্তু তার সিংহভাগ (প্রায় ৭০ শতাংশ) অবদান নথিবদ্ধ উৎপাদন শিল্পের। অর্থাৎ, কম লোক নিয়ে নথিবদ্ধ কলকারখানাগুলি বেশি উৎপাদন করছে, কারণ তাদের উৎপাদনশীলতা বেশি।\nঅনথিবদ্ধ উৎপাদন সংস্থাগুলি আসলে কোনওক্রমে টিকে আছে। কৃষিতে স্থানাভাব জমি প্রায় নেই, যেকুটু ছিল পরিবার বড় হওয়ার সঙ্গে সঙ্গে তা বহুধা-খণ্ডিত। তাই কেবলমাত্র বেঁচে থাকার তাগিদে ঘরের মধ্যে, বাড়ির আঙিনায় কিংবা অস্থায়ী ছাউনির তলায় আদ্যিকালের প্রযুক্তি এবং অদক্ষ শ্রম দিয়ে যা তৈরি করা যায়, সেটাই অনথিবদ্ধ উৎপাদনের বেশিটা জুড়ে আছে। স্বাভাবিক কারণেই এখানে উৎপাদনশীলতা কম। শুধু যে উৎপাদনশীলতা কম, তা-ই নয়, এই উৎপাদনের মান অতি অনিশ্চিত। কখনও মোটামুটি, কখনও বেশ খারাপ। এ রকম অনিশ্চিত মান, এ রকম অচল প্রযুক্তি, অদক্ষ শ্রম ও নিম্ন ধরনের উৎপাদনশীলতা নিয়ে যদি-বা জীবন-সমুদ্রে কোনওমতে ভেসে থাকা যায়, আন্তর্জাতিক বাজারে এক মুহূর্তও টিকে থাকা যায় না। তাই রফতানি যদি বাড়াতেই হয়, তা হলে নথিবদ্ধ ক্ষেত্রের দিকে তাকাতে হবে, যেখানে শ্রমিকদের কিছু শিক্ষা, প্রশিক্ষণ ও দক্ষতা আছে এবং যেখানে প্রযুক্তিও আপেক্ষিক ভাবে আধুনিক।\nআর এক ভাবে আমরা একই সিদ্ধান্তে পৌঁছতে পারি। অর্থনৈতিক উন্নয়নের সনাতন তত্ত্ব অনুযায়ী আর্থিক উন্নতির চিহ্ন হল নিম্ন উৎপাদনশীল ক্ষেত্র থেকে ক্রমাগত উচ্চ উৎপাদনশীল ক্ষেত্রে শ্রমিকদের যাত্রা। গরিব দেশগুলিতে কৃষির উৎপাদনশীলতা কম। তাই, যদি দেখতে পাই কর্মসংস্থানের দিক থেকে দেশে কৃষির গুরুত্ব কমছে, উচ্চ উৎপাদনশীল শিল্পের গুরুত্ব বাড়ছে, তখন ধরে নিতে হবে দেশের উন্নতি হচ্ছে। কিন্তু জীবিকার তাগিদে মানুষ যদি কৃষি থেকে নিম্ন উৎপাদনশীল অনথিবদ্ধ ক্ষেত্রের দিকে যাত্রা করে, তাকে কখনওই প্রগতি বলা যাবে না।\nঅর্থাৎ, ‘মেক ইন ইন্ডিয়া’ কথাটার প্রকৃত তাৎপর্য হল, যে অতি ক্ষুদ্র উচ্চ উৎপাদনশীল ক্ষেত্রটি দেশে আছে, তার প্রসার ঘটানো। এর ফলে যেমন এক দিকে রফতানি বাড়বে, তেমনই অন্য দিকে সার্বিক ভাবে মানুষের অবস্থারও উন্নতি ঘটবে। প্রশ্ন হল, কী করলে উৎপাদনশীল ক্ষেত্রটির প্রসার ঘটতে পারে? একটু খেয়াল করে দেখলে বোঝা যাবে, নথিবদ্ধ এবং অ-নথিবদ্ধ ক্ষেত্রের উৎপাদনশীলতার তফাতের পিছনে একটা বড় কারণ হল প্রথমটির তুলনায় দ্বিতীয়টিতে শ্রমিকদের গড় শিক্ষা ও প্রশিক্ষণ অনেকটাই কম। ২০০৪-০৫-এর ন্যাশনাল স্যাম্পল সার্ভে বা জাতীয় নমুনা সমীক্ষা থেকে জানতে পারছি, নথিবদ্ধ উৎপাদন শিল্পে ৪৩ শতাংশ শ্রমিক অন্তত মাধ্যমিক পাশ করেছেন, কিন্তু অ-নথিবদ্ধ উৎপাদন শিল্পের ২০ শতাংশ শ্রমিকও মাধ্যমিক পর্যন্ত পড়াশোনা করেননি। উল্টো দিক থেকে বলা যায়, আমাদের দেশে এখনও উচ্চ এবং মাঝারি পর্যায়ের শিক্ষার প্রসার ততটা ঘটেনি বলেই উৎপাদনশীল ক্ষেত্রগুলির প্রসার ঘটছে না। উচ্চ উৎপাদনশীল শিল্পের প্রসার ঘটানোর জন্য অবশ্য রাস্তাঘাট, বিদ্যুৎ, প্রশাসনিক দ্রুতি, উন্নত পুঁজির বাজার ইত্যাদি আরও কিছু কিছু পরিকাঠামো দরকার। কিন্তু সবার আগে দরকার মানবসম্পদ এবং সেই সম্পদ বৃদ্ধির জন্য উচ্চ এবং মাঝারি পর্যায়ের শিক্ষার প্রসার, যেটা স্বাধীনতার পর থেকে কাম্য হারে ঘটেনি।\nনতুন কেন্দ্রীয় সরকার কি শিক্ষার প্রসারের জন্য যথেষ্ট উদ্যোগ নিচ্ছে? এ বছরের বাজেটে শিক্ষা খাতে বরাদ্দ হয়েছে মোট ব্যয়ের ৩.৪ শতাংশ। উল্লেখ করা যেতে পারে, ২০১৩-১৪ সালে ইউ পি এ সরকারের শেষ বাজেটে শিক্ষা খাতে বরাদ্দ ছিল মোট ব্যয়ের ৪.৫৭ শতাংশ। অর্থাৎ, নতুন সরকার এসে যে দরিদ্র, পিছিয়ে পড়া ভারতবাসীকে শিক্ষিত করার জন্য উঠেপড়ে লেগেছেন, এমন কথা আদৌ বলা যাবে না। তা হলে কি আশা করা হচ্ছে যে, মেক ইন ইন্ডিয়া অমনি অমনি হাওয়ার মধ্যে ঘটে যাবে?\nশেষে আর একটা কথা বলা দরকার। জনসংখ্যার বিন্যাসের দিক থেকে অর্ধেকের বেশি ভারতীয় যে এখন পঁচিশ বছরের কমবয়সি, এই সত্যটাকে মোদীজি আমাদের বিপুল সুবিধা বলে দেশেবিদেশে প্রচার করেছেন। কিন্তু এই বিরাটসংখ্যক অল্পবয়সি ছেলেমেয়েকে ঠিক মতো শিক্ষিত করতে না পারলে তাদের উপযুক্ত কর্মসংস্থান করা যাবে না। তখন সেই বিপুল সম্পদ একটা মস্ত বোঝায় পরিণত হবে।\nকলকাতায় ইন্ডিয়ান স্ট্যাটিস্টিকাল ইনস্টিটিউট-এ অর্থনীতির শিক্ষক।\nঅদ্ভুত একটা দুর্ভিক্ষ এগিয়ে আসছে, গরিব মানুষের হাতে টাকা দিতে হবে এখনই\nঘর, বাইরের সঙ্কটে এ বার পরিত্রাতা হতে পারবে তো আরবিআই?\nডলারে ঋণ নেওয়ার বিপদ\nবন্ধন ব্যাঙ্ক হয়ে মডেল পালটাবে কি


মে 9, 2019 লাভজনক ট্রেডিং কৌশল লেখক রিপন সেন 40069 দর্শকরা\nনিকারাগুয়া থেকে নাগরিকরা এই স্বল্পদৈর্ঘ্য চলচ্চিত্রের প্রতি তাদের কিভাবে ফরেক্সে উপার্জন করবেন সমর্থন প্রদর্শন করেছে। 2. একক জার্সি মেশিন swap 'গঠন\nকেন আপনি ফ্রিল্যান্সিং-কে ক্য়ারিয়ার হিসেবে বেছে নেবেন ? পরীক্ষার কিভাবে ফরেক্সে উপার্জন করবেন মাধ্যম হিসাবে কেন ইঁদুর বা বানরের তুলনায় জেব্রা ফিস বৈজ্ঞানিক পরীক্ষার জন্য সুবিধাজনক, জানতে চেয়েছিলাম ভারতের সেন্টার ফর সেলুলার এন্ড মলিকিউলার বায়োলজির পরিচালক রাকেশ মিশ্রর কাছে।\nরোগের তৃতীয় পর্যায় সাধারণত সংক্রমণের পর3থেকে 10 বছর শুরু হয়। এটি তথাকথিত গাম চেহারা দ্বারা হয়। এই অভ্যন্তরীণ অঙ্গের টিস্যুতে গঠিত স্পষ্ট সীমানা দিয়ে অনুপ্রবেশকারী টিউবারকল। তারা ক্ষয় এবং scarring প্রবণ হয়। একটি ঋণের পরবর্তী রসিদ জন্য মস্কো মধ্যে এলএলসি পুনঃ ব্যবস্থা কয়েক দিন জন্য সুযোগ।\nকিভাবে ফরেক্সে উপার্জন করবেন - মোবাইল ট্রেড\nস্পীকার ঃ এ পদে বাংলাদেশ প্রথমবারের মতো নির্বাচিত হয়েছে। এতে বিশ্ব দরবারে বাংলাদেশের ভাবমূতী উজ্জ্বল হয়েছে। এ সুযোগকে আমরা অবশ্যই কাজে লাগাবো। গণতন্ত্র ও সুশাসন প্রতিষ্ঠায় আমরা আরও এগিয়ে যাব। মাঠ পর্যায়ের কার্যক্রম তদারকি ও মনিটরিং।\nরফিকুল ইসলাম স্নেহা : [ একটু অবাক হয়ে আবার হেসে ] ওকে ডান!\nরায়হান চৌঃ বলেছেন: অনেক ভালো লিখেছেন জাদিদ ভাই, বেশ কিছুদিন ধরে ই চিন্তা ভাবনায় ডুবে আছি, আপনার লিখাটা আমার জন্য বলতে পারে টনিক এর মতো ই কাজ ইনশাআল্লহ, ভালো থাকবেন BMI মানুষের শরীরের চর্বির পরিমাণ নির্দেশ করার সূচক। একজন প্রাপ্তবয়স্ক মানুষের শরীরের ওজন স্বাস্থ্যকর মাত্রায় আছে কিনা তার স্ক্রিনিং টুল হিসেবে ব্যবহার করা হয় BMI কে। মানুষের উচ্চতার সাথে ওজনের সংখ্যাসূচক নির্দেশ করে BMI। BMI ১৮.৫-২৫.৫ কেজি/বর্গমিটার হলে তা স্বাভাবিক ওজনকে নির্দেশ করে। BMI ১৮.৫ কেজি/বর্গমিটার এর নীচে হলে আন্ডারওয়েট ধরে নেয়া হয়। BMI ২৫.কিভাবে ফরেক্সে উপার্জন করবেন ৫ কেজি/বর্গমিটার এবং ২৯.৯ কেজি/বর্গমিটার হলে ওভারওয়েট বিবেচনা করা হয়। বডি মাস ইনডেক্স ক্যালকুলেটরের মাধ্যমে BMI নির্ণয় করা যায়।\nঅনেককাল পরে, রাহুলের বয়স তখন কত, সে যা-ই হোক, কী-বা এসে যায়, ওই একই ফালিকাগজে ছাপা আরেকটা শব্দ আতঙ্কিত করেছিল কামেশ্বর চোঙদারকে, মহাভারত নট্ট কোম্পানির অধিকারীমশায়ের ওসকানিতে । সেই শব্দটা ছিল ক্রিয়েটার । কামেশ্বর চোঙদার সেই আতঙ্ক ছড়িয়ে দিতে পেরেছিল প্রভাস চোঙদার, অমলেন্দু আতর্থী আর নবদেব সরখেলের রক্তে । বেচারা । রক্তদূষণে তারা ঢুকে গেল শাসকদলের ছত্রছায়ায়। মাশরুমের ধরন। লুকাইয়া রাখা3মাশরুমের ধরন, যৌন প্রজনন হচ্ছে (তথাকথিত নির্ভুল\n৪। অপ্রয়োজনীয় যন্ত্রপাতি ক্রয় করে সরকারি হাসপাতালগুলো আজ দুর্নীতির চরম পর্যায়ে পৌঁছেছে। এক শ্রেণীর রাজনৈতিক লুটেরা, সংশ্লিষ্ট মন্ত্রণালয়ের সরকারি আমলাদের সহযোগিতায় রিকুইজিশন স্লিপ প্রদানের মাধ্যমে প্রয়োজন নেই কিংবা অপারেটর নেই এমন অপ্রয়োজনীয় যন্ত্রপাতি ক্রয় করে কিভাবে ফরেক্সে উপার্জন করবেন হাসপাতালের ষ্টোররুম বোঝাই করে রেখেছে। যন্ত্রপাতি ক্রয় করতে গিয়ে ব্যাপক দুর্নীতির কারণে অর্থের অপচয় হচ্ছে। এই অর্থ প্রান্তিক জনগোষ্ঠীর চিকিৎসা সেবায় ব্যয় করার জন্য কোন কর্মসূচী নেয়া হলে সাফল্য আসতো। যদি আমি বিশ্বাস করি নি, লিঙ্ক সংরক্ষণ করুন এবং এখানে ফিরে যখন আপনি তাদের নিজস্ব অভিজ্ঞতার উপর ভুলবেন না। বাইনারি বিকল্পগুলি সম্পর্কে একটি প্রতিক্রিয়া সহ একটি মন্তব্য।


তৃণমূলে মুকুল রায়! মুখ খুললেন দিলীপ ঘোষ, কি বললেন বিজেপি রাজ্য সভাপতি ? | Bengal Times\nHome রাজ্য তৃণমূলে মুকুল রায়! মুখ খুললেন দিলীপ ঘোষ, কি বললেন বিজেপি রাজ্য সভাপতি...\nআরোও পড়ুন – তৃণমূলে মুকুল রায়! মুখ খুললেন দিলীপ ঘোষ, কি বললেন বিজেপি রাজ্য সভাপতি ?\nউল্লেখ্য, শুক্রবার তৃণমূব ভবনে গিয়েছেন মুকুল রায়। মমতা বন্দ্যোপাধ্যায়ের সঙ্গে বৈঠকও করেছেন তিনি। মুকুলের তৃণমূলে প্রত্যাবর্তনের জল্পনা কার্যত পাকা। মুকুলের এই দলবদল নিয়ে যদিও কার্যত মুখে কুলুপ এঁটেছে গেরুয়া বাহিনী। কেন্দ্রীয় মন্ত্রী রবিশংকর প্রসাদ কার্যত মুকুলকে নিয়ে বক্তব্য এড়িয়েছেন। এই সময় ডিজিটালকে BJP নেতা জয়প্রকাশ মজুমদার বলেছেন, ‘এ নিয়ে কোনও মন্তব্য করব না আমরা’। মুকুল তৃণমূলে ফেরা BJP-র জন্য বড় ভাঙন বলেই মনে করছে রাজনৈতিক মহলের একাংশ। কারণ, উনিশের লোকসভা নির্বাচনে বঙ্গ BJP-র উত্থানের নেপথ্যে মুকুল রায়ের ভূমিকা রয়েছে বলেই মনে করেন বিশ্লেষকদের একাংশ। এই প্রেক্ষাপটে মুকুলের দলবদল পদ্মশিবিরের জন্য বড় ধাক্কা বলেই মনে করা হচ্ছে।\nআরোও পড়ুন – কয়েক মাস আগে আত্মহত্যা করতে চেয়েছিলেন নুসরাত জাহান?\nপ্রসঙ্গত, ভোটে জেতার পরই মুকুলের রাজনৈতিক অবস্থান ঘিরে জল্পনা তৈরি হয়। বিধানসভায় গিয়ে সুব্রত বক্সির সঙ্গে মুকুলের সাক্ষাৎ ঘিরে নয়া চর্চা শুরু হয়। যদিও পরে টুইটারে নিজেকে BJP-র সৈনিক বলে বর্ণনা করে যাবতীয় জল্পনায় জল ঢালেন। এর মধ্যেই কয়েকদিন আগে মুকুল রায়ের অসুস্থ স্ত্রীকে দেখতে হাসপাতালে যান অভিষেক বন্দ্যোপাধ্যায়। শুভ্রাংশু রায়ের সঙ্গে অভিষেকের সাক্ষাৎ ঘিরে জল্পনা আরও জোরালো হয়। ওই দিনই হাসপাতালে মুকুল-পত্নীর সঙ্গে দেখা করতে যান BJP রাজ্য সভাপতি দিলীপ ঘোষ। কিন্তু, দিলীপের হাসপাতালে যাওয়া ভালো চোখে মুকুল শিবির নেননি বলেই জানা যায়। এই আবহে BJP-কে নিশানা করে শুভ্রাংশুর ফেসবুক পোস্ট জল্পনা কয়েকগুণ বাড়িয়ে দেয়। মুকুল রায়ের সঙ্গে দিলীপ ঘোষের সম্পর্কে ফাটল ধরে বলেও জানা যায়। প্রসঙ্গত, মুকুলের সঙ্গে দিলীপের প্রথম থেকেই বনিবনা হয়নি বলে খবর। শেষমেশ BJP-র সঙ্গে সম্পর্ক চুকিয়ে ফের মমতা বন্দ্যোপাধ্যায়ের উপরই আস্থা রাখলেন মুকুল।\nPrevious articleকালিঘাটে মমতার সঙ্গে বৈঠক, আজই তৃনমূলে যোগ দিতে চলেছেন মুকুল রায়\nNext articleমুকুল ফেরায় তীব্র কটাক্ষ অনুব্রত মণ্ডলের


কুমিল্লায় আ.লীগ নেতা নাগরিক ঐক্যের প্রার্থী ! - Natuncumilla\nপ্রকাশিত: ০৩:৫৮ অপরাহ্ণ, ১৮ নভেম্বর ২০১৮\nএকাদশ জাতীয় সংসদ নির্বাচনে প্রতিদ্বন্ধিতা করতে নিজ দলের প্রার্থী চূড়ান্ত করেছে জাতীয় ঐক্যফ্রন্টের অন্যতম শরীক দল নাগরিক ঐক্য। কুমিল্লার ৩টি সংসদীয় আসনসহ সারা দেশে মোট ৩৫টি আসনে প্রার্থী চূড়ান্ত করেছে দলটি।\nনাগরিক ঐক্যের সমন্বয়ক শহীদুল্লাহ কায়সার স্বাক্ষরিত এক তালিকার মাধ্যমে মনোনয়ন চূড়ান্তের বিষয়টি নিশ্চিত করেছে দলটি।\nশনিবার বিকালে প্রকাশিত ওই তালিকা অনুযায়ী, নাগরিক ঐক্যের আহ্বায়ক মাহমুদুর রহমান মান্না নির্বাচনে লড়বেন বগুড়া-২ আসন থেকে।\nওই তালিকায় সেক্টর কমান্ডার্স ফোরামের ঢাকা বিভাগের আইনবিষয়ক সম্পাদক ও আ’লীগ নেতা ব্যারিস্টার সোহরাব খান চৌধুরীকে কুমিল্লা-৫ (বুড়িচং-ব্রাহ্মণপাড়া) আসনের জন্য নাগরিক ঐক্যের প্রার্থী ঘোষণা করা হয়েছে।\nব্যারিস্টার সোহরাব দীর্ঘদিন ধরে বুড়িচং-ব্রাহ্মণপাড়ায় আওয়ামী লীগ দলীয় মনোনয়ন পাওয়ার জন্য গণসংযোগ করে আসছিলেন।\nশনিবার রাতে এই খবর কুমিল্লা-৫ সংসদীয় আসনের বুড়িচং ও ব্রাহ্মণপাড়া উপজেলায় ছড়িয়ে পড়লে আওয়ামী লীগের দলীয় নেতাকর্মী ও সাধারণ জনগণের মধ্যে ব্যাপক আলোচনা-সমালোচনা ছড়িয়ে পড়ে।\nঘটনার সত্যতা স্বীকার করে ব্যারিস্টার সোহরাব খান চৌধুরী বলেন, আমি দশম সংসদ নির্বাচনেও আওয়ামী লীগের মনোনয়ন চেয়েছিলাম। কিন্ত পাইনি। মনোনয়ন না পেয়েও দল থেকে বিচ্যুত হয়নি।\nআমি বুড়িচং-ব্রাহ্মণপাড়া এই দুই উপজেলায়ই দলীয় কাজ করে আসছি। কিন্তু সর্বশেষ দেখলাম, দল আমার ত্যাগ আর পরিশ্রমের মূল্যায়ন এবারোও করবে না।\nতাই বঙ্গবন্ধুর আদর্শের সৈনিক ড. কামাল হোসেনের নেতৃত্বে গঠিত জাতীয় ঐক্যফ্রন্টের সহযোগী সংগঠন মাহমুদুর রহমান মান্নার নেতৃত্বাধীন নাগরিক ঐক্যে যোগ দিয়েছি গণতন্ত্র পুনরুদ্ধার আন্দোলনে শামিল হওয়ার জন্য।\nনাগরিক ঐক্য মনোনয়ন দিলেও জাতীয় ঐক্যফ্রন্ট যদি মনোনয়ন না দেয়, তখন কি করবেন? জানতে চাইলে সদ্য যোগ দেয়া এই নেতা বলেন, ‘জাতীয় ঐক্যফ্রন্ট থেকে যাকেই ধানের শীষ দেয়া হবে আমরা তার জন্যই কাজ করব এবং তাকে বিজয়ী করব ইনশাল্লাহ।’\nএছাড়া কুমিল্লার আরো দুই প্রার্থী হচ্ছেন কুমিল্লা-২ আসনে ইকবাল কবির ও কুমিল্লা-১১ আমিনুল ইসলাম বাদশা।


খালেদাকে হত্যার চেষ্টা চলছে: ফখরুল – JoyNewsBD\nনিজস্ব প্রতিবেদক7September 2018 7:08 am\nবিএনপি মহাসচিব মির্জা ফখরুল ইসলাম আলমগীরের অভিযোগ, খালেদা জিয়াকে সঠিক চিকিৎসা না দিয়ে হত্যার চেষ্টা চালানো হচ্ছে। শুক্রবার (৭ সেপ্টেম্বর) সকালে নয়াপল্টনে দলীয় কার্যালয়ে আয়োজিত সংবাদ সম্মেলনে তিনি এ অভিযোগ করেন।\nএ সময় মির্জা ফখরুল বলেন, বিএনপি চেয়ারপারসন খুব অসুস্থ। বৃহস্পতিবার (৬ সেপ্টেম্বর) পরিবারের সদস্যরা কারাগারে খালেদা জিয়ার সঙ্গে দেখা করে তার শারীরিক অবস্থার যে বর্ণনা করেছেন তাতে আমরা উদ্বিগ্ন এবং হতবাক। এ বিষয়ে বারবার বলা হলেও সরকার কোনো ব্যবস্থা নিচ্ছে না।\nতিনি বলেন, ৫ সেপ্টেম্বর যখন জোর করে খালেদা জিয়াকে আদালতে আনা হয়েছিল, তখন তিনি নিজেও বলেছিলেন, তিনি খুব অসুস্থ। আর আদালতে আসতে পারবেন না।\nএ সময় সরকারের তীব্র সমালোচনা করে ফখরুল বলেন, আইন অনুযায়ী দেশের কোনো অসুস্থ নাগরিক সুস্থ না হওয়া পর্যন্ত বিচারকার্য চালানো যায় না। তিনি বলেন, সরকার শুধুমাত্র রাজনৈতিক প্রতিহিংসা চরিতার্থ করার জন্য পরিত্যক্ত ঢাকা কেন্দ্রীয় কারাগারে অস্বাস্থ্যকর একটি কক্ষে তাকে (খালেদা) আবদ্ধ করে রেখেছে।\nএকতরফা নির্বাচনে নিজেদের নির্বাচিত ঘোষণা করার নীল নকশা নিয়েই এ অপপ্রয়াস চালাচ্ছে সরকার।\nসাংবাদিকদের এক প্রশ্নের জবাবে ফখরুল বলেন, আমরা বলিনি যে বেগম খালেদা জিয়াকে ইউনাইটেড হাসপাতালেই চিকিৎসা দিতে হবে। আমরা বিশেষায়িত হাসপাতালের মধ্যে ইউনাইটেড হাসপাতালের নাম বলেছি। কিন্তু আরও তো বিশেষায়িত হাসপাতাল রয়েছে। সরকারি হাসপাতালে তিনি যেতে চান না। আমরাও তাকে নিতে চাই না। কারণ এই সরকারকে তো বিশ্বাস করা যায় না।\nফখরুল বলেন, আমরা আজ স্বরাষ্ট্রমন্ত্রীকে একটি চিঠি পাঠাবো। তার সঙ্গে দেখাও করবো। স্বরাষ্ট্রমন্ত্রীকে আহ্বান জানাবো, খালেদা জিয়ার সুচিকিৎসার ব্যবস্থা করতে।\nসংবাদ সম্মেলনে উপস্থিত ছিলেন বিএনপির স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, ড. আব্দুল মঈন খান, মির্জা আব্বাস, গয়েশ্বর চন্দ্র রায়, নজরুল ইসলাম খান, আমির খসরু মাহমুদ চৌধুরী, ভাইস চেয়ারম্যান নিতাই রায় চৌধুরী, চেয়ারপারসনের উপদেষ্টা আতাউর রহমান ঢালী, সিনিয়র যুগ্ম মহাসচিব রুহুল কবির রিজভী, সাংগঠনিক সম্পাদক এমরান সালেহ প্রিন্স, প্রচার সম্পাদক শহীদ উদ্দিন চৌধুরী এ্যানি প্রমুখ।\nদাউদ ও সাইদকে খুঁজতে সহায়তার আশ্বাস\nপরিচয় লুকাতে পরেছিলেন বোরকা! অতপর…\n১৯৬ জন যাত্রী নিয়ে জাহাজের ইঞ্জিন বিকল\nচকোলেট খেলে কমবে ওজন\nবিএসসির সাবেক সহকারী ব্যবস্থাপক রেহেনার ইন্তেকাল\nনগরে এলজি ও কার্তুজসহ গ্রেফতার ১


প্রশিক্ষণ পরিচালক, পরিচালক, বিশেষজ্ঞ চাকরির বর্ণনা 2019\nএকটি প্রশিক্ষণ ব্যবস্থাপক, পরিচালক, বা বিশেষজ্ঞ কি করবেন?\nJFK Assassination Conspiracy Theories: John F. Kennedy Facts, Photos, Timeline, Books, Articles (Jul 2019).\nপ্রশিক্ষণ ও উন্নয়ন পরিচালক এবং বিশেষজ্ঞ কর্মীদের জন্য প্রশিক্ষণ ও উন্নয়ন প্রোগ্রাম পরিচালনা ও তত্ত্বাবধান। এতে প্রশিক্ষণের সর্বাধিক প্রয়োজনীয়তা, প্রশিক্ষণ পরিচালনা, এবং সেই প্রশিক্ষণটির কার্যকারিতা মূল্যায়ন করার মূল্যায়ন অন্তর্ভুক্ত রয়েছে।\nপ্রয়োজনের সবচেয়ে বড় ক্ষেত্র প্রযুক্তি ব্যবহারের ক্ষেত্রে। সফটওয়্যার প্রোগ্রামগুলি নতুন বৈশিষ্ট্যগুলির সাথে ঘন ঘন আপডেট করা হয় এবং কখনও কখনও নতুন এবং আরো কার্যকরী সফ্টওয়্যার একটি বাজারে উপস্থাপিত হয়। কর্মীদের সবচেয়ে বেশি সুবিধা পেতে তারা যেগুলি ব্যবহার করছেন এবং যত তাড়াতাড়ি দক্ষ হতে পারে, তাদের জন্য এটি নিয়মিতভাবে নতুন বৈশিষ্ট্যগুলিতে কর্মীদের প্রশিক্ষণের জন্য এবং কোনও সংস্থার লক্ষ্যে সর্বাধিক প্রযোজ্য সেগুলির জন্য এটি কার্যকর হতে পারে।\nউৎপাদনশীলতা এবং কাজের গুণমান বাড়ানোর পাশাপাশি প্রশিক্ষণ মনোবল বৃদ্ধি করতে এবং দৃঢ়তার প্রতি আনুগত্য বাড়িয়ে তুলতে পারে। কর্মচারীরা সাধারণত তাদের নিয়োগকর্তারা যতটা সম্ভব ভাল প্রশিক্ষিত নিশ্চিত করতে বিনিয়োগ করতে ইচ্ছুক তা বুদ্ধিমান কৃতজ্ঞ।\nপ্রশিক্ষণ কর্মীদের সদস্যদের কি করবেন?\nপ্রশিক্ষণের কর্মীদের সদস্যদের বিভিন্ন প্রতিষ্ঠানের আকার ও জটিলতার উপর নির্ভর করে বিভিন্ন ধরণের দায়িত্ব রয়েছে এবং তাদের ক্ষেত্রে তাদের জ্ঞানের প্রান্তের প্রান্তে থাকতে হবে।\nপ্রশিক্ষণ পরিচালকদের প্রথমে উত্পাদনশীলতা মূল্যায়ন এবং অযোগ্যতা সনাক্ত করতে সক্ষম হতে হবে। যখন তারা অযোগ্যতা দেখতে পায়, তখন তাদের লক্ষ্য পূরণের জন্য তাদের প্রশিক্ষণ দেওয়ার পরিকল্পনা দরকার যা কোম্পানির লক্ষ্য এবং উদ্দেশ্যগুলির মধ্যে ফিট করে এবং প্রশিক্ষণ কর্মীদের বাজেটের মধ্যে ফিট করে। এর মধ্যে যদি প্রয়োজনীয় হয় তবে প্রশিক্ষণের উপকরণগুলি অর্জন করা এবং একটি নির্দিষ্ট প্রশিক্ষণের প্রোগ্রাম তৈরি করা যা দুর্বলতাগুলি চিহ্নিত করে।\nসেখান থেকে, প্রশিক্ষণ কর্মসূচীগুলি বাস্তবায়ন করা, মূল্যায়ন করা এবং প্রয়োজনীয় হিসাবে সামঞ্জস্য করা আবশ্যক যাতে তারা যতটা সম্ভব কার্যকর হয় তা নিশ্চিত করতে।\nপ্রশিক্ষক অভিযোজন সেশন পরিচালনা করে এবং নতুন কর্মীদের জন্য কাজের প্রশিক্ষণ ব্যবস্থা করে। তারা র্যাঙ্ক-ও-ফাইল শ্রমিকদের তাদের কাজের দক্ষতা বজায় রাখতে এবং উন্নত করতে এবং সম্ভবত দক্ষতা বা প্রচারের জন্য প্রয়োজনীয় কাজের জন্য প্রস্তুত করতে সহায়তা করে।\nতারা সুপারভাইজারদের কর্মীদের সঙ্গে কার্যকরভাবে মোকাবিলা করার জন্য তাদের আন্তঃব্যক্তিগত দক্ষতা উন্নত সাহায্য। তারা কর্মচারী এর বিদ্যমান দক্ষতা জোরদার বা নতুন শেখান শেখানো পৃথক প্রশিক্ষণ পরিকল্পনা স্থাপন করতে পারে।\nকিছু কোম্পানি প্রশিক্ষণ বিশেষজ্ঞ নিম্ন স্তরের অবস্থান কর্মীদের মধ্যে নেতৃত্ব বা নির্বাহী উন্নয়ন প্রোগ্রাম সেট আপ। এই প্রোগ্রামগুলি যারা অবসরপ্রাপ্ত প্রতিস্থাপন সম্ভাব্য এবং বর্তমান নির্বাহীদের বিকাশ করার জন্য ডিজাইন করা হয়।\nপ্রশিক্ষক এছাড়াও মার্জার এবং অধিগ্রহণ, এবং সেইসাথে প্রযুক্তিগত পরিবর্তন কারণে স্থানান্তর সঙ্গে কর্মচারীদের সহায়তা করার জন্য প্রোগ্রাম নেতৃত্ব।\nসরকারী সমর্থিত প্রশিক্ষণ কর্মসূচিগুলিতে, প্রশিক্ষণ বিশেষজ্ঞরা কেস ম্যানেজার হিসাবে কাজ করে। তারা প্রথমে ক্লায়েন্টদের প্রশিক্ষণের প্রয়োজনীয়তাগুলি মূল্যায়ন করে, তারপরে সবচেয়ে উপযুক্ত প্রশিক্ষণ পদ্ধতিগুলির মাধ্যমে তাদের পরিচালনা করে। প্রশিক্ষণ দেওয়ার পরে, তারা ক্লায়েন্টদের নিয়োগকর্তার সম্পর্ক প্রতিনিধিদের কাছে উল্লেখ করে অথবা তাদের চাকরির স্থিতি সহায়তা প্রদান করে।\nপ্রশিক্ষণ পদ্ধতিতে কাজের প্রশিক্ষণ অন্তর্ভুক্ত; দোকানের মেঝেতে স্থাপন করার পূর্বে দোকানের অবস্থার জন্য প্রশিক্ষকদের জন্য সদৃশ করা হয়; শিক্ষানবিশি প্রশিক্ষণ; শ্রেণীকক্ষ প্রশিক্ষণ; এবং ইলেক্ট্রনিক লার্নিং, যা ইন্টারেক্টিভ ইন্টারনেট ভিত্তিক প্রশিক্ষণ, মাল্টিমিডিয়া প্রোগ্রাম, দূরত্ব শিক্ষা, উপগ্রহ প্রশিক্ষণ, ভিডিও এবং অন্যান্য কম্পিউটার-এডেড নির্দেশনামূলক প্রযুক্তি, সিমুলেটর, সম্মেলন এবং কর্মশালার অন্তর্ভুক্ত হতে পারে।\nমার্কিন যুক্তরাষ্ট্রে২0২6 সালে শেষ দশকের শেষের দিকে শ্রম পরিসংখ্যান ব্যুরো (বিএলএস), প্রশিক্ষণ ও উন্নয়ন কর্মকাণ্ড 10 শতাংশের হারে বৃদ্ধি পাবে বলে আশা করা হচ্ছে। সামগ্রিকভাবে সমস্ত পেশার জন্য7শতাংশ বৃদ্ধির হারের তুলনায় এটি আরও ভাল। বৃদ্ধি মূলত নতুন প্রযুক্তির দ্রুত উন্নয়নের জন্য দায়ী করা হয় কর্মচারীদের ব্যবহার শিখতে হবে।\n২017 সাল নাগাদ, প্রশিক্ষণ ও উন্নয়নের পরিচালকদের গড় বেতন প্রায় 108,000 মার্কিন ডলার ছিল এবং এই অবস্থানে 90 শতাংশেরও বেশি বার্ষিক বেতন 59,000 মার্কিন ডলারের বেশি।


# অ্যাজাইনস্টএলঅডস! শিশির শর্মা: অনুরাগ কাশ্যপ যখন আমাকে রাম গোপাল ভার্মার ‘সত্য’ ছবিতে ডেকেছিলেন – আমার টাইমস অফ ইন্ডিয়া পেয়েছিল – আনন্দ ভূবন ম্যাগাজিন\nআমরা এমন গল্প নিয়ে গঠিত যা আমাদের সংজ্ঞা দেয়, আমাদের অনন্য করে তোলে এবং আমাদের নিজের জন্য পথ তৈরি করার অনুমতি দেয়। ইটাইমস আপনাকে গ্ল্যামার জগত থেকে কৌতুক এবং সংকল্পের গল্প নিয়ে আসে। এই সপ্তাহে, আমরা কথা বললাম শিশির শর্মা যিনি শিল্পে তাঁর কুলুঙ্গি খোদাই করেছেন। সাক্ষাত্কারের সময়, অভিনেতা থিয়েটার থেকে ফিল্মে রূপান্তর করার অভিজ্ঞতা ভাগ করে নেন। অংশ:\nকী আপনাকে এই শিল্পে থাকতে অনুপ্রাণিত করেছিল?\nআমি মঞ্চে আমার নাট্য যাত্রা শুরু 1974 সালে। আমি এটি সম্পর্কে আগ্রহীও ছিলাম না তবে আমি ঝাঁকুনি বা হতাশ না হয়ে চালিয়ে গেলাম। যাইহোক, আমি নিজেকে অভিনয় থামিয়ে দিতে বলি কারণ আমি অনুভব করেছি যে এটির জন্য আমার বাদ পড়েনি। এটি আমার পারিবারিক সময়ে প্রচুর পরিমাণে খেয়েছিল তবে আমার স্ত্রী অত্যন্ত সহায়ক ছিলেন কারণ এটি একটি সৃজনশীল আউটলেট ছিল। এমনকি আমার বাচ্চাগুলি থিয়েটারে এসে আমাকে অভিনয় করতে দেখত। আমি আমার ব্যবসা চালিয়ে গিয়েছিলাম এবং নাটককে শখ হিসাবে অনুসরণ করেছি যতক্ষণ না ‘স্বাভিমন’ না ঘটে। তারপরে আর কোনও পিছু হটেনি।\nআপনি থিয়েটার থেকে ছায়াছবিতে কীভাবে রূপান্তর করলেন?\nআমি সম্ভবত আড়ম্বরপূর্ণ বলব যখন আমি বলি যে আমার পথে যে ধরণের কাজ হয়েছে তাতে আমি সত্যিই আশীর্বাদ পেয়েছি। আমি যখন আমার ফিল্ম বিরতি পেয়েছিলাম অনুরাগ কাশ্যপ আমাকে একটি ভূমিকায় ডেকেছে রাম গোপাল ভার্মারাত সাড়ে দশটায় ‘সত্য’। আমি যখন তাদের সাথে দেখা করতে গেলাম, আরজিভি আমাকে পরের দিন থেকেই শুটিং শুরু করতে বলেছিল। এরপরে আমি রামুর সাথে তিনটি ছবি করেছিলাম এবং এভাবেই সিনেমার সাথে আমার সম্পর্ক শুরু হয়েছিল। তবে টিভিতে 23 বছর পরে, আমি এটি করতে আগ্রহী ছিল। টেলিভিশন আমাকে অনেক কিছু দিয়েছে — স্বীকৃতি, দাঁড়ানো, খ্যাতি, অর্থ।\nতবে আমি এমন এক দুর্ভাগ্য ছিল যে আমি যে ধরণের সিনেমা করতে চেয়েছিলাম তা আর পাই নি। তবে সময় যতই গেল আমি তার মতো ছবিও করা শুরু করলামমেরি কম‘,’ তালওয়ার ‘এবং’ দাঙ্গাল ‘এবং এটি সবকিছু বদলেছে। তবে লোকেরা কেন আমাকে রাজি পরে অভিনেতা মনে করে তা বুঝতে আমি ব্যর্থ হই। আমি থিয়েটার, ফিল্ম, টেলিভিশন এবং ওয়েব সিরিজ করেছি whole পুরো গোটা।\nকোন ভূমিকা আপনাকে ব্যক্তিগতভাবে স্পর্শ করেছে?\nআজও লোকেরা আমার পর্দার নাম ‘স্ববিমন’ বলে ডাকে। তারা প্রথম মরসুমে আমাকে যে ধরণের বিরতি দিয়েছে তা আমি ‘পার্মানেন্ট রুমমেটস’ কখনও ভুলব না। এবং তারপরে আমরা দ্বিতীয় মরসুমটি করেছিলাম, এই আশায় যে আমরা আরও একটি মরসুম করবো, তবে জানি না এটি আসছে কি না। ‘কী ভাবেন’ বাবা হিসাবে আমাকে আরেকটি পরিচয় দিয়েছে।\nবাধা কী ছিল?\nসত্যিই কেউ নেই; এমনকি আমাকে বেশি লড়াই করতে হয়নি। আমি মনে করি আমার খুব সহজেই গ্রহণ করা হয়েছিল কারণ আমার একটি থিয়েটারের পটভূমি ছিল যা আপনাকে একটি নির্দিষ্ট শৃঙ্খলা দেয়। তার নুনের মূল্য নির্ধারিত যে কোনও অভিনেতার পক্ষে কমপক্ষে সাত বছরের প্রেক্ষাগৃহে যাওয়া উচিত তবে ফিল্ম ইন্ডাস্ট্রির দিকে পদক্ষেপ হিসাবে ব্যবহার করবেন না not অভিনয়ের ভালবাসার জন্য এটি করুন কারণ এটি নয় যে কেউ আপনাকে মঞ্চে দেখবে এবং আপনাকে চলচ্চিত্রের জন্য সাইন করবে।\nআজ যদি আপনি আপনার ছোট আত্মার সাথে দেখা করেন তবে আপনি কী বলবেন?\nআমি তাকে চারটি উপাদান – ফোকাস, সংকল্প, শৃঙ্খলা এবং প্রতিশ্রুতি স্মরণ করিয়ে দেব। এগুলি আপনাকে কেবল একজন অভিনেতা হিসাবে নয়, এমনকি জীবনেও পেতে সহায়তা করবে।\nক্যারিমনাইটি থেকে প্রজক্তা কলি: সোশ্যাল মিডিয়া প্রভাবকরা অভিনয়ের পথে এগিয়ে যান


জাতীয় পরিচয়পত্র হারিয়ে গেলে, ভূল থাকলে অথবা নতুন পরিচয়পত্র করতে গেলে কি করবেন? - MysmsBD.Com Login Sign Up HomeSms ZoneTube Home › জানা ও অজানা › জানা অজানা › জাতীয় পরিচয়পত্র হারিয়ে গেলে, ভূল থাকলে অথবা নতুন পরিচয়পত্র করতে গেলে কি করবেন? জাতীয় পরিচয়পত্র হারিয়ে গেলে, ভূল থাকলে অথবা নতুন পরিচয়পত্র করতে গেলে কি করবেন?In জানা অজানা - May 18 at 9:52am জাতীয় পরিচয় পত্র হারিয়ে গেলে, ভূল থাকলে অথবা নতুন পরিচয়পত্র করতে গেলে কি করবেন?\nপরবর্তিতে মনে রাখার জন্য শেয়ার করে আপনার টাইমলাইনে সেভ করে রাখুন । Facebook Twitter Googleplus Pint Md Sobuj Ahmed Posts 217 Post Views 235 Related আরও দেখুন অন্যান্য ক্যাটাগরি গ্যাস-সিলিন্ডারের মেয়াদ উত্তীর্ণের তারিখ জানার উপায়!7hours ago 75 গোখরা সাপের কামড়ের পর কী হয়? দেখে নিন! Yesterday at 2:36pm 377 বিমানের জানালায় ছিদ্র কেন থাকে Tue at 4:33pm 331 জানেন লেবাননের দীর্ঘ ও রক্তক্ষয়ী গৃহযুদ্ধ শেষ হয়েছিল কীভাবে? Sun at 2:57pm 255 সাইকেলের পূর্ণ হলো ১৫০ বছর-বিস্তারিত জানুন! Sat at 11:42pm 187 বিশ্বের সবচেয়ে ছোট গাড়িটির ওজন কত, কোথায় তৈরি হয়েছিল জানেন? Sat at 1:54pm 321 বিশ্বের নানা দেশের নিষিদ্ধ ১০ খাবার, যা আপনার বিশ্বাস নাও হতে পারে! Dec 01 at 7:18am 801 জেনে নিন সিজার করা ভালো নাকি নরমাল ডেলিভারি ভালো! Nov 30 at 9:07pm 904 পাঠকের মন্তব্য (0)Please login To write comment


/ রাজনীতি / ইসির ক্ষমতা কেতাবেই\nলোগো নির্বাচন কমিশন (ইসি)\nআইন ও বিধি প্রয়োগ করতে পারছে না ইসি\nকেতাবে সীমাবদ্ধ হয়ে পড়েছে নির্বাচন কমিশনের (ইসি) ক্ষমতা। আইন এবং বিধিতে অনেক বিধান লিপিবদ্ধ থাকলেও বাস্তবে এর প্রয়োগ নেই। একাদশ জাতীয় সংসদ নির্বাচনের ভোটগ্রহণের দিনক্ষণ ঘনিয়ে আসায় বাড়ছে রাজনৈতিক দল ও সম্ভাব্য প্রার্থীদের আচরণবিধি লঙ্ঘনের অভিযোগ। খোদ নির্বাচন কমিশনের কোনো কোনো কর্মকর্তার বিরুদ্ধেও অভিযোগ উঠছে। সমাধানের ক্ষমতা নির্বাচন কমিশনের। কমিশন তার ক্ষমতা প্রয়োগ করছে না। এ অবস্থায় ইসির ক্ষমতাকে ‘কেতাবি’ বলে মন্তব্য করেছেন বিশ্লেষকরা।\nনির্বাচন কমিশন সূত্র জানায়, সংবিধানের ১১৮ অনুচ্ছেদ মতে নির্বাচন কমিশন স্বাধীন প্রতিষ্ঠান। নিজস্ব বিধি প্রণয়নের ক্ষমতা রয়েছে সাংবিধানিক এ প্রতিষ্ঠানের। এ ক্ষমতাবলে জাতীয় এবং স্থানীয় নির্বাচনে ইসি নতুন বিধান জারি করে। পুরনো বিধানও সংশোধন করে।\nএকাদশ সংসদ নির্বাচনে অংশগ্রহণকারী আওয়ামী লীগের নেতৃত্বে মহাজোট এবং বিএনপি নেতৃত্বাধীন জাতীয় ঐক্যফ্রন্ট দোষারোপের চাবুক হানছে একে অন্যের দিকে। ৮ নভেম্বর ঘোষিত তফসিলে বলা হয় ভোটগ্রহণ ২৩ ডিসেম্বর। বিরোধীদের দাবিতে ভোটের দিন এক সপ্তাহ পিছিয়ে করা হয় ৩০ ডিসেম্বর। চলছে দল ও জোটের প্রার্থিতা বাছাই। ভোটগ্রহণের আগে মনোনয়নপত্র জমা, প্রার্থিতা প্রত্যাহার, প্রতীক বরাদ্দ এবং প্রচারণার মতো বিষয় অত্যন্ত গুরুত্বপূর্ণ। এসব সম্পাদনে আরো অনেক অভিযোগ হয়তো পুঞ্জীভূত হবে। সে ক্ষেত্রে নির্বাচন কমিশন আইন ও বিধি কতটা বাস্তবায়ন করতে পারবে-এ প্রশ্ন বিশ্লেষকদের।\nইতোমধ্যেই বিএনপির বিরুদ্ধে নির্বাচন কমিশনে অভিযোগ করে আওয়ামী লীগ। তাতে উল্লেখ করা হয়, স্কাইপির মাধ্যমে বিএনপির লন্ডন প্রবাসী ভারপ্রাপ্ত চেয়ারম্যান তারেক রহমানকে দিয়ে মনোনয়নপ্রত্যাশীদের সাক্ষাৎকার নিয়ে নির্বাচনী আচরণবিধি লঙ্ঘন করেছে বিএনপি। ক্ষমতাসীন দলের ১১ সদস্যের প্রতিনিধি দল গত ১৯ নভেম্বর ইসি সচিব হেলালুদ্দীন আহমদের কাছে লিখিত এই অভিযোগ জানায়। এ বিষয়ে দলটির প্রেসিডিয়াম সদস্য মুহাম্মদ ফারুক খান বলেন, পলাতক দণ্ডপ্রাপ্ত একজন আসামি তারেক রহমান বিএনপির সম্ভাব্য প্রার্থীদের সঙ্গে কথা বলছেন স্কাইপে। এটা বাংলাদেশের নির্বাচনী আইনের সুস্পষ্ট লঙ্ঘন। এ ছাড়া সুপ্রিম কোর্টের দুই মাস আগের নির্দেশনায় তারেক রহমানের কোনো বক্তব্য প্রচার না করার জন্য বলা হয়।\nনির্বাচন কমিশন বলেছে, গঠনতন্ত্র পরিবর্তনসাপেক্ষে তারেক রহমান বিএনপির ভারপ্রাপ্ত চেয়ারপারসন হিসেবে দায়িত্ব পালন করতে পারেন না। আমরা মনে করি, এটা নির্বাচনের এবং সর্বোচ্চ আদালতের আদেশের সুস্পষ্ট লঙ্ঘন। এটা নির্বাচনী ব্যবস্থাকে প্রশ্নবিদ্ধ করবে।\nপ্রতিনিধি দলের আরেক সদস্য আওয়ামী লীগের সাংগঠনিক সম্পাদক মহিবুল ইসলাম চৌধুরী নওফেল বলেন, লাইভ স্ট্রিমিং, টেলি-কনফারেন্সিংসহ তথ্য-প্রযুক্তি ব্যবহার করে আদালতের নির্দেশ ভঙ্গ করার মাধ্যমে নির্বাচনী আচরণবিধিও লঙ্ঘন করা হয়েছে। বিএনপি দণ্ডিত ও পলাতক একজন আসামির মাধ্যমে সাক্ষাৎকার গ্রহণের যে কাজটি করছে তা শুধু অবৈধ নয়, অনৈতিকও।\nঅন্যদিকে আওয়ামী লীগের বিরুদ্ধে বিএনপির অভিযোগের ফিরিস্তিও কম নয়। দলটির নেতারা অভিযোগ করেন, ইসি সম্পূর্ণ অনভিজ্ঞ। তফসিল ঘোষণার পর প্রশাসনে রদবদল, অস্ত্র উদ্ধার, আইনশৃঙ্খলা রক্ষাকারী বাহিনীকে তাদের নিয়ন্ত্রণে নিয়ে আসা, নির্বাচনী আচরণবিধি লঙ্ঘনের ক্ষেত্রে সবার জন্য সমান ব্যবস্থা নেওয়ার কথা থাকলেও তা করছে না ইসি।\nগতকাল মঙ্গলবার ইসিকে বিএনপি মহাসচিব মির্জা ফখরুল ইসলাম আলমগীরের লেখা চিঠিতে বিএনপির নয়াপল্টনের কেন্দ্রীয় কার্যালয়ে মনোনয়ন বিতরণকে কেন্দ্র করে সংঘর্ষ ও গাড়ি পোড়ানোর ঘটনায় নির্বাচন কমিশন সচিব হেলালুদ্দীন আহমদ ও ঢাকা মেট্রোপলিটন পুলিশ কমিশনারের প্রত্যাহার চাওয়া হয়। চিঠিতে বলা হয়, পুলিশ হেডকোয়ার্টার্সে বসে পুলিশ আসন্ন একাদশ জাতীয় সংসদ নির্বাচনে কারচুপির ষড়যন্ত্র করছে। বিগত সিটি করপোরেশন নির্বাচনেও পুলিশকে ব্যবহার করে কারচুপি করা হয়েছে। একাদশ জাতীয় সংসদ নির্বাচনেও পুলিশ হেডকোয়ার্টার্সে বসে সে রকম পরিকল্পনা করা হচ্ছে।\nচিঠিতে তিনি আরো বলেন, বিগত দিনে বিশেষ করে তত্ত্বাবধায়ক সরকারের আমলে তিন মাসের জন্য যে সরকার আসত তখন আইনশৃঙ্খলা রক্ষাকারী বাহিনী, প্রশাসন, বিটিভি গুরুত্ব অনুসারে সব দলের জন্য সমান সুযোগ তৈরি করত। একাদশ জাতীয় সংসদ নির্বাচনকে সামনে রেখে সবার জন্য সমান সুযোগ তৈরি করা হচ্ছে না। তফসিল ঘোষণার পর নেতাকর্মীদের না ধরতে ইসির প্রতি অনুরোধ করা হলেও তারা কোনো ব্যবস্থা নিচ্ছে না। এখনো প্রতিদিন সারাদেশে বিএনপিদলীয় নেতাকর্মীদের গ্রেফতার করা হচ্ছে।\nএদিকে আওয়ামী লীগ ও বিএনপির অভিযোগ-পাল্টাঅভিযোগ আমলে নিয়ে নির্বাচন কমিশন দ্রুত পর্যালোচনা করছে। বিএনপির অভিযোগ প্রসঙ্গে নির্বাচন কমিশন সচিব হেলালুদ্দীন আহমদ বলেন, ৮ নভেম্বর তফসিল ঘোষণার আগে যেসব মামলা হয়েছে সে বিষয়ে ইসির কিছু করার নেই। আর তফসিলের পরের মামলা নিয়ে বিএনপির তালিকায় সুনির্দিষ্ট কিছু বলা হয়নি। তাই ইসি এ বিষয়ে কোনো সিদ্ধান্ত নেয়নি।\nবিএনপির পক্ষে ইসিতে চিঠি দিয়ে জানতে চাওয়া হয়, উপজেলা চেয়ারম্যানরা পদে থেকে নির্বাচন করতে পারবেন কি না। এ বিষয়ে ইসি সচিব বলেন, ইসির আইন অনুবিভাগ থেকে এ বিষয়ে ব্যাখ্যা চাওয়া হয়েছে। ব্যাখ্যা পাওয়ার পর তা রাজনৈতিক দল ও রিটার্নিং কর্মকর্তাদের জানিয়ে দেওয়া হবে।\nদু’পক্ষের অভিযোগে কার্যকর ব্যবস্থা না নেওয়ায় ইসির ক্ষমতা ‘কেতাবি’ বলে মন্তব্য করেন সুশাসনের জন্য নাগরিক-সুজন সম্পাদক ড. বদিউল আলম মজুমদার। গতকাল মঙ্গলবার সন্ধ্যায় বাংলাদেশের খবরকে তিনি বলেন, ক্ষমতায় আছে একটি দলীয় সরকার। নির্বাচন ব্যবস্থাপনায় রয়েছে নির্বাচন কমিশন। তাই সুষ্ঠু নির্বাচন ও নিরপেক্ষ ভোটগ্রহণ নিয়ে জনমনে সংশয় রয়েছে। ইসির উচিত উভয়পক্ষের অভিযোগই আমলে নেওয়া।\nবদিউল আলম মজুমদার আরো বলেন, ক্ষমতাসীন দলে যারা প্রার্থী, তারা এখনো নিজ নিজ এলাকা নিয়ন্ত্রণ করছেন। এটি লেভেল প্লেইং ফিল্ডের চিত্র নয়। ইসি তার আইন ও বিধির কার্যকর প্রয়োগের মাধ্যমে সঠিকভাবে দায়িত্ব পালনের মাধ্যমে একটি সুষ্ঠু, নিরপেক্ষ ও শান্তিপূর্ণ নির্বাচন উপহার দেবে-আমরা এমনটি চাই।\nসাবেক নির্বাচন কমিশনার ব্রিগেডিয়ার (অব.) এম.সাখাওয়াত হোসেন বাংলাদেশের খবরকে বলেন, রাজনৈতিক দলগুলোর মধ্যে গণতান্ত্রিক সংস্কৃতির অভাব হচ্ছে সুষ্ঠু নির্বাচন অনুষ্ঠানের বড় অন্তরায়। নির্বাচন কমিশনের হাতে অনেক ভালো ভালো আইন ও বিধি আছে, কিন্তু সেগুলোর বাস্তবিক প্রয়োগ অনেক সময় সম্ভব হয়ে ওঠে না। এ কারণে আইন ও বিধি-বিধানগুলো অনেক সময় কেতাবি বিধানে পরিণত হয়।


উন্মুক্ত বিশ্ববিদ্যালয় উপাচার্য অধ্যাপক সৈয়দ হুমায়ুন আখতার - Shadow News\nসময়: ০৩:২৮:০৮ পূর্বাহ্ণ, মঙ্গলবার, মে ১৭, ২০২২ ইং\nবাংলাদেশ উন্মুক্ত বিশ্ববিদ্যালয় উপাচার্য হিসাবে আগামী ৪ বছরের জন্য নিয়োগ পেয়েছেন অধ্যাপক (অবঃ) ড. সৈয়দ হুমায়ুন আখতার। অধ্যাপক (অবঃ) ড. সৈয়দ হুমায়ুন আখতার ঢাকা বিশ্ববিদ্যালয় (ঢাবি) ভূতত্ত্ব বিভাগের একজন অধ্যাপক।\nআজ বুধবার (৩০ জুন) মাধ্যমিক ও উচ্চশিক্ষা বিভাগের উপসচিব মো. মাহমুদুল আলম স্বাক্ষরিত এক বিজ্ঞপ্তিতে উন্মুক্ত বিশ্ববিদ্যালয়ের উপাচার্য নিয়োগের তথ্যটি জানানো হয়। বিজ্ঞপ্তিতে বলা হয়েছে,\nমহামান্য রাষ্ট্রপতি ও চ্যান্সেলর এঁর অনুমোদনক্রমে বাংলাদেশ উন্মুক্ত বিশ্ববিদ্যালয় আইন, ১৯৯২ এর ১২ (১) ধারা অনুসারে ড. সৈয়দ হুমায়ুন আখতার, অবসরপ্রাপ্ত অধ্যাপক, ভূতত্ত্ব বিভাগ, ঢাকা বিশ্ববিদ্যালয় কে বাংলাদেশ উন্মুক্ত বিশ্ববিদ্যালয়, গাজীপুরের ভাইস চ্যান্সেলর পদে নিয়োগ করা হলো। ভাইস চ্যান্সেলর হিসেবে তাঁর নিয়োগের মেয়াদ যোগদানের তারিখ থেকে ৪ (চার) বছর হবে। তবে প্রযোজ্য ক্ষেত্রে তিনি নিয়মিত চাকরির বয়সপূর্তিতে মূল পদে প্রত্যাবর্তনপূর্বক অবসরগ্রহণের আনুষ্ঠানিকতা সম্পাদন শেষে উক্ত মেয়াদের অবশিষ্টাংশ পূর্ণ করবেন। ভাইস চ্যান্সেলর পদে তিনি তাঁর বর্তমান পদের সমপরিমাণ বেতনভাতাদি পাবেন। তিনি বিধি অনুযায়ী পদ সংশ্লিষ্ট অন্যান্য সুবিধা ভোগ করবে এবং বিশ্ববিদ্যালয়ের প্রধান নির্বাহী কর্মকর্তা হিসেবে সার্বক্ষণিকভাবে বিশ্ববিদ্যালয় ক্যাম্পাসে অবস্থান করবেন। মহামান্য রাষ্ট্রপতি ও চ্যান্সেলর প্রয়োজনে যে কোনো সময় এ নিয়োগ বাতিল করতে পারবেন।\nএছাড়াও বাউবি’র অফিসিয়াল ওয়েবসাইটে নতুন উপাচার্যের যোগদান উপলক্ষে তথ্য ও গনসংযোগ বিভাগের পরিচালক মোঃ আবুল কাশেম শিখদার স্বাক্ষরিত এক প্রেস রিলিজেও বিষয়টি জানানো হয়। প্রেস রিলিজটি দেখতে ক্লিক করুন।\nপ্রসঙ্গত, এর আগে বাংলাদেশ উন্মুক্ত বিশ্ববিদ্যালয় উপাচার্য অধ্যাপক ড. এম এ মান্নান এর উপাচার্য হিসেবে দ্বিতীয় বারের মতো মেয়াদ পূর্ণ হওয়ায় উপাচার্যের রুটিন দায়িত্ব পালন করেন বিশ্ববিদ্যালয়ের উপ-উপাচার্য অধ্যাপক ড. নাসিম বানু।\nড. সৈয়দ হুমায়ুন আখতার ঢাকা বিশ্ববিদ্যালয়ের ভূতত্ত্ব বিভাগে ১৯৮৭ সালে শিক্ষক হিসেবে যোগদান করেন এবং ২০০২ সালে একই বিভাগে অধ্যাপক পদে নিযুক্ত হন।\nড. হুমায়ুন ১৯৮৬ সালে ইন্ডিয়ান ইনস্টিটিউট অব টেকনোলজি থেকে পিএইচডি ডিগ্রি লাভ করেন। তিনি পেট্রোবাংলার সহকারি জিওলজিস্ট ও জাতীয় জাদুঘরের গবেষণা কর্মকর্তা ছিলেন। ঢাকা বিশ্ববিদ্যালয়ের ভূতত্ত্ব বিভাগের চেয়ারম্যান, শহিদুল্লাহ হলের প্রভোস্ট, ঢাকা বিশ্ববিদ্যালয়ের সিনেটর ও ভূতত্ত্ব বিভাগের ডেলটা স্টাডি সেন্টারের পরিচালক ছিলেন।\nতিনি জিওলজিক্যাল সোসাইটি অব বাংলাদেশ, ন্যাশনাল ওসিনোগ্রাফিক এবং ম্যারিটাইম ইনস্টিটিউটের আজীবন সদস্য। বাংলাদেশ এসোসিয়েশন ফর দি এ্যডভ্যান্সমেন্ট অব সায়েন্স, বাংলাদেশ সোসাইটি অব জিও ইনফরমেটিকস, ইনকর্পোরেটেড রিসার্চ ইনস্টিটিউশন ফর সিসমোলজি ও ইউনিভার্সিটি নাভাস্টার কনসর্টিয়াম আমেরিকার এফিলেটেড সদস্য।


Honey Singh opens up on domestic violence complaint against him, Entertainment News:'সব মিথ্যে', স্ত্রীর দায়ের করা বধূ নির্যাতনের মামলা নিয়ে মুখ খুললেন হানি সিং\n'সব মিথ্যে', স্ত্রীর দায়ের করা বধূ নির্যাতনের মামলা নিয়ে মুখ খুললেন হানি সিং\nহানি সিংয়ের বিরুদ্ধে মামলা দায়ের স্ত্রী শালিনীর। কী বলছেন জনপ্রিয় ব়্যাপার?\nAugust 7, 2021 3:43:10 pm\nদিন কয়েক আগেই হানি সিংয়ের বিরুদ্ধে গার্হস্থ্য হিংসার অভিযোগ তুলেছিলেন স্ত্রী শালিনী তলওয়ার। গত মঙ্গলবার দিল্লির তিস হাজারি আদালতে সেই অভিযোগের ভিত্তিতে মামলাও দায়ের হয়েছে হানি বিরুদ্ধে। শালিনীর অভিযোগ, তিনি নাকি হানির বাবা-মা এবং বোনের কাছে শারীরিক ও মানসিক নির্যাতনের শিকারও হয়েছেন। শুধু তাই নয়, তাঁর স্বামী জনপ্রিয় ব়্যাপারের একাধিক মহিলার সঙ্গে যৌনসম্পর্ক বলেও দাবি শালিনীর। এবার সেই প্রেক্ষিতেই মুখ খুললেন হানি সিং। তাঁর দাবি, “সবটাই মিথ্যে। কুড়ি বছর একসঙ্গে থাকার পরও আমার স্ত্রী আমার এবং আমার পরিবারের বিরুদ্ধে যে অভিযোগগুলি তুলেছেন। তা খুবই ঘৃণ্য। এবং গোটা ঘটনায় আমি খুবই ব্যথিত।”\nসোশ্যাল মিডিয়ায় এক বিবৃতি জারি করে হানি জানিয়েছেন, এযাবৎকাল তাঁর গান নিয়ে সমালোচনা, স্বাস্থ্য নিয়ে গুজব, মিডিয়ায় যেসব নেতিবাচক কভারেজ হয়েছে, তা নিয়ে কখনও মুখ খোলেননি। তবে এবারে মুখ খুলতে তিনি বাধ্য হয়েছেন মা-বাবা, বোনের জন্য। যাঁরা কঠিন পরিস্থিতিতে তাঁর পাশে ছিলেন। তাঁদের বিরুদ্ধে এমন অভিযোগ খুবই অপমানজনক।\n[আরও পড়ুন: ‘অবশেষে ও আমার পরিবারের সদস্য হতে চলেছে’, বিয়ে করছেন অঙকুশ-ঐন্দ্রিলা?]\nবিবাহিত অবস্থায় হানি সিং একাধিক মহিলার সঙ্গে সম্পর্কে জড়িয়েছেন বলে যে অভিযোগ এনেছেন স্ত্রী শালিনী, সেই সম্পর্কেও মুখ খুলেছেন ব়্যাপার। হানির মন্তব্য, “দীর্ঘ ১৫ বছরের কেরিয়ারে যেসমস্ত শিল্পীর সঙ্গে আমি কাজ করেছি, প্রত্যেকেই তাঁর স্ত্রীর সঙ্গে পরিচিত এবং তাঁদের বৈবাহিক রসায়ন সম্পর্কে অবগত। ১০ বছরেরও বেশি সময় ধরে আমার স্ত্রী আমার দলের অংশ। সব শ্যুট, অনুষ্ঠান এবং বৈঠকে তিনি থেকেছেন আমার সঙ্গে।” এই বিতর্ক নিয়ে তিনি আর কোনওরকম মন্তব্য করতে চান না, বলেও জানিয়েছেন। হানির কথায়, “আদালতের উপর আমার পূর্ণ আস্থা আছে। আমি নিশ্চত, সত্যের জয় হবে এবং আমি সুবিচার পাব।”\nWeb Title: Honey singh opens up on domestic violence complaint against him


ঢাবির হল খুলল বাকি তিন বর্ষের জন্যও, নেই শিক্ষার্থীদের ভিড় | প্রথম আলো\nঢাবির হল খুলল বাকি তিন বর্ষের জন্যও, নেই শিক্ষার্থীদের ভিড়\nপ্রকাশ: ১০ অক্টোবর ২০২১, ১৪: ১৩\nকরোনা পরিস্থিতির কারণে দীর্ঘ দেড় বছর বন্ধ থাকার পর ঢাকা বিশ্ববিদ্যালয়ের আবাসিক হলগুলো শুধু স্নাতক চতুর্থ বর্ষ ও স্নাতকোত্তরের শিক্ষার্থীদের জন্য ৫ অক্টোবর থেকে খুলে দেওয়া হয়। আজ রোববার থেকে অন্য তিনটি (প্রথম, দ্বিতীয় ও তৃতীয়) বর্ষের জন্যও হলগুলো আনুষ্ঠানিকভাবে খুলে দেওয়া হয়েছে। কিন্তু আজ হলে উঠতে শিক্ষার্থীদের ভিড় দেখা যায়নি।\nতিনটি বর্ষের জন্য হল খুললেও ভিড় না হওয়ার পেছনে শিক্ষার্থীরা দুটি কারণের কথা বলছেন। একটি হলো শিক্ষার্থীদের বড় অংশ আগেই হলে উঠে গেছে। দ্বিতীয় কারণটি হলো ১৭ অক্টোবর থেকে সশরীর ক্লাস-পরীক্ষা শুরু হওয়ার কথা থাকায় এখনই ফিরছেন না কনিষ্ঠ শিক্ষার্থীরা। বিশেষ করে কক্ষ বরাদ্দ না থাকায় প্রথম বর্ষের সবার ও দ্বিতীয় বর্ষের অনেক শিক্ষার্থীকে গণরুমে থাকতে হবে। এই দুটি কারণে আজ শিক্ষার্থীদের ভিড় ছিল না বলেই মনে করছেন শিক্ষার্থীরা।\nবিশ্ববিদ্যালয়ের আবাসিক হলগুলো খুলে দেওয়ার পর দেখা যাচ্ছে, ছাত্রীদের পাঁচটি হলে সিট বণ্টনসহ প্রায় সব ক্ষেত্রে কর্তৃপক্ষের নিয়ন্ত্রণ থাকলেও ছাত্রদের ১৩টি হলে কর্তৃপক্ষের নিয়ন্ত্রণ আগের মতোই শূন্য। হল খোলার আগে ঢাকা বিশ্ববিদ্যালয় কর্তৃপক্ষ অছাত্র বিতাড়ন, গণরুমব্যবস্থা বিলোপ ও স্বাস্থ্যবিধির নীতিমালা এসওপি বাস্তবায়নের ঘোষণা দেয়। স্নাতক চতুর্থ বর্ষ ও স্নাতকোত্তরের জন্য হল খোলার দিন গণমাধ্যমের উপস্থিতিতে এসব ঘোষণা বাস্তবায়নের চেষ্টা দেখা গেলেও পরদিন থেকে এসবের আর কোনো বালাই নেই।\nসিন্ডিকেটের সিদ্ধান্ত অনুযায়ী, ৫ অক্টোবর থেকে অন্তত এক ডোজ টিকা নেওয়ার প্রমাণপত্র থাকা সাপেক্ষে স্নাতক চতুর্থ বর্ষ ও স্নাতকোত্তরের শিক্ষার্থীদের হলে তোলার কথা ছিল। কিন্তু খোঁজ নিয়ে জানা গেছে, অন্যান্য বর্ষের শিক্ষার্থীরাও সেদিন বিকেলের পর থেকে হলে উঠতে থাকেন। ইতিমধ্যে ছাত্রদের প্রতিটি হলে অছাত্ররাও উঠে পড়েছেন। স্বাস্থ্যবিধির বিষয়েও কোনো নজরদারি নেই। হলে হলে কক্ষ দখল ও আধিপত্য বিস্তারের পুরোনো প্রবণতা আবারও ফিরে আসছে। প্রথম দিন সাংবাদিকদের উপস্থিতিতে বিশ্ববিদ্যালয় কর্তৃপক্ষ নিজেদের সিদ্ধান্ত বাস্তবায়নে তোড়জোড় দেখালেও পরে আর তা দেখা যায়নি। তবে বেশির ভাগ হলের গণরুমগুলো এখন পর্যন্ত ফাঁকা রয়েছে।\nএমন বাস্তবতার মধ্যে আজ থেকে প্রথম, দ্বিতীয় ও তৃতীয় বর্ষের শিক্ষার্থীদের আনুষ্ঠানিকভাবে হলে ওঠার অনুমতি দেওয়া হয়েছে। সকালে কয়েকটি হলের আবাসিক হলের ফটকে গিয়ে হল কর্তৃপক্ষগুলোর একধরনের ‘অভিনয়’ দেখা যায়। তাঁরা ইতিমধ্যে হলে ওঠা শিক্ষার্থীদের সকাল আটটা থেকে হলের বাইরে নিয়ে আবার হলে তোলেন। এ সময় ফুল-চকলেট ইত্যাদি দিয়ে ওই শিক্ষার্থীদের ‘বরণ’ করা হয়। তবে দু-একজন শিক্ষার্থী আজ ঢাকার বাইরে থেকে এসে হলে উঠেছেন। জানতে চাওয়া হলে ঢাকা বিশ্ববিদ্যালয়ের প্রক্টর এ কে এম গোলাম রব্বানী প্রথম আলোকে বলেন, বিশ্ববিদ্যালয় কর্তৃপক্ষের সিদ্ধান্তের বাইরে কিংবা অছাত্ররা হলে উঠেছেন—এমন কোনো অভিযোগ থাকলে হল কর্তৃপক্ষ বিষয়টি দেখবে। শিক্ষার্থীরা হলে ওঠার পর সবকিছু ‘স্বাভাবিকভাবেই’ চলছে বলে জানালেন প্রক্টর। ঢাকা বিশ্ববিদ্যালয়ের উপাচার্য মো. আখতারুজ্জামান সকাল ১০টায় ড. মুহম্মদ শহীদুল্লাহ হল ও রোকেয়া হল পরিদর্শন করেন। উপাচার্য সাংবাদিকদের বলেন, ‘সব শিক্ষার্থীকে হলে ওঠানোর ক্ষেত্রে আমাদের করোনা সংক্রমণের হার ও শিক্ষার্থীদের টিকার অগ্রগতি মাথায় রাখতে হয়েছে। দুটিই এখন আশাব্যঞ্জক। যাঁরা এখনো নেননি, তাঁদের জন্য বিশ্ববিদ্যালয়ের শহীদ ডা. মোহাম্মদ মোর্তজা চিকিৎসাকেন্দ্রে অস্থায়ী টিকাকেন্দ্র করা হয়েছে। এনআইডির জন্য যাঁরা টিকা নিতে পারছেন না, তাঁদের জন্য টিএসসিতে এনআইডি নিবন্ধনের বিশেষ ব্যবস্থা নেওয়া হয়েছে। ১৭ অক্টোবর সশরীর ক্লাস-পরীক্ষা শুরুর আগেই শিক্ষার্থীরা সবাই যাতে অন্তত এক ডোজ টিকা নিতে পারেন, তার জন্য সব ব্যবস্থা করা হবে।


২৯ আগস্ট ২০১৮, ২২:০৪\nঢাকা, ২৯ আগস্ট (জাস্ট নিউজ) : নিরাপদ সড়ক এবং কোটা সংস্কার আন্দোলনের ঘটনায় যেসব ছাত্র গ্রেপ্তার হয়েছিলেন তারা সবাই জামিনে মুক্তি পেয়েছেন৷ কিন্তু তাদের মামলার ভবিষ্যৎ নিয়ে প্রশ্ন কিন্তু থেকেই গেছে৷\nছাত্রদের প্রধানত তথ্য প্রযুক্তি আইনের মামলায় গ্রেপ্তার করা হয়৷ প্রধান অভিযোগ ছিল সামাজিক যোগাযোগ মাধ্যমে গুজব ছাড়ানো৷ এছাড়া ভাঙচুর, গাড়ি পোড়ানো, পুলিশের ওপর হামলা, মোটর সাইকেল পোড়ানোর অভিযোগও আছে৷ কোটা সংস্কার আন্দোলনের যাদের আটক করা হয়েছিল, তাদের বড় একটি অংশকে ঢাকা বিশ্ববিদ্যালয়ের উপাচার্যের বাড়িতে হামলার ঘটনায় জড়িত দেখানো হয়৷\nছাত্রদের বাইরে অভিনেত্রী নওশাবা আহমেদ এবং খ্যাতিমান আলোকচিত্রী শহীদুল আলমকেও গ্রেপ্তার করা হয়৷ তাদের বিরুদ্ধেও তথ্য প্রযুক্তি আইনে মামলা হয়৷ নওশাবা জামিনে মুক্তি পেলেও শহীদুল আলম এখনো কারাগারে৷\nআহসান উল্লাহ ইউনিভার্সিটির প্রথম বর্ষের ছাত্র ইফতেখার আহমেদকে আটক করা হয়েছিল ৬ অগাস্ট৷ ঈদের আগে তিনি জামিনে মুক্তি পান৷ তার বিরুদ্ধে পুলিশের ওপর হামলা এবং ভাঙচুরের মামলা দেয়া হয়েছে৷ তার বাবা আবু তাহের ডয়চে ভেলেকে জানান, ‘‘আমার ছেলে হামলা বা ভাঙচুরের সঙ্গে জড়িত ছিল না৷ সে ওই সময় পরীক্ষার হলে ছিল৷ ছাত্রলীগের ছেলেরা তাকে ধরে মারধর করে৷ মোবাইল নিয়ে নেয়৷ আমার ছেলে পুলিশের কাছে গিয়ে আশ্রয় নেয়৷ পুলিশের অনুরোধে তার মোবাইলটি ফেরত দেয়া হয়৷ কিন্তু আমার ছেলেকে মামলা দিয়ে জেলে পাঠানো হয়৷ সে ১৩ দিন কারাগারে ছিল৷''\nতিনি আরো বলেন, ‘‘জামিনে ছাড়া পেলেও সে এখনো মামলার আসামি৷ মানসিকভাবে ভেঙে পড়েছে৷ আর এখন যদি এই মামলার জন্য তার বারবার আদালতে যেতে হয়, তাহলে সে পড়ালেখা করবে কিভাবে! আমি সরকারের কাছে দাবি জানাই, ওই মিথ্যা মামলা যেন তুলে নেয়া হয়৷ আর যেন হয়রানি করা না হয়৷''\nএশিয়ান ইউনিভার্সিটির শিক্ষার্থী সাবের আহমেদকেও বসুন্ধরা এলাকা থেকে ৬ আগস্ট আটক করা হয়৷ তার বিরুদ্ধেও পুলিশের বিরুদ্ধে হামলা এবং ভাঙচুরের মামলা দেয়া হয়েছে৷ ঈদের আগে তিনি জামিনে মুক্তি পান৷ তার পরিবারের সদস্যরা থাকেন টাঙ্গাইলে৷ তার মা মির্জা শাহিনা বেগম ডয়চে ভেলেকে বলেন, ‘‘আমার ছেলে কোনো ভাঙচুর বা পুলিশের ওপর হামলায় জড়িত না৷ বাসায় কাজের বুয়া ছিল না৷ সে বাইরে খেতে গিয়েছিল৷ মারামারি দেখে সে একটি ব্যাংকের মধ্যে আাশ্রয় নিয়েছিল৷ তারপরও তাকে পুলিশ ধরে নিয়ে যায়৷ তাকে জেল খাটতে হয়েছে৷ মুক্তি পেলেও মামলা আছে৷ মামলা থাকলে সে পড়াশুনা করবে কিভাবে? আগামী ৮ সেপ্টেম্বর মুক্তি পাওয়া প্রায় ১০০ ছাত্রের মামলার তারিখ আছে৷ সবাইকে আদালতে হাজির হতে হবে৷''\nআরেক প্রশ্নের জবাবে তিনি বলেন, ‘‘সরকারকে আমরা কী বলব! সরকারের ওপর তো আর আমরা কথা বলতে পারি না৷ তারা যা সিদ্ধান্ত নেবে, তাই ঠিক৷''\nসাবের আহমেদের বোন সাদিয়া আফরিন বলেন, ‘‘আমাদের দাবি, সরকার যেন সাধারণ ক্ষমার আওতায় ছাত্রদের বিরুদ্ধে মামলাগুলো তুলে নেন৷ তাহলে তাদের শিক্ষাজীবন নিরাপদ হবে৷ তারা ঠিকমতো পড়াশুনা চালিয়ে যেতে পারবে৷''\nঅভিনেত্রী নওশাবা আহমেদের আইনজীবী অ্যাডভোকেট ইমরুল কাওসার ডয়চে ভেলেকে বলেন, ‘‘তাঁর (নওশাবা) জামিন হয়েছে৷ জামিনে মুক্তি পেয়েছে৷ এখন মামলা চলবে৷ তার বিরুদ্ধে তথ্য প্রযুক্তি আইনের ৫৭ ধারায় মামলা৷ ২ সেপ্টেম্বর মামলার তারিখ আছে৷ তাকে আদালতে যেতে হবে৷ মামলা তুলে নেয়া হবে কিনা তা আমি জানি না৷ এটা সরকারের বিষয়৷''\nকোটা সংস্কার এবং নিরাপদ সড়ক আন্দোলনে আটক ছাত্রদের মামলার এক আইনজীবী অ্যাডভোকেট আইনুন্নাহার সিদ্দিকা৷ তিনি ডয়চে ভেলেকে বলেন, ‘‘নিরাপদ সড়কের ঘটনায় আটকদের বিরুদ্ধে পুলিশের ওপর হামলা, ভাঙচুর ও গাড়ি ভাঙচুর এবং গুজব ছড়নোর অভিযোগে ৫৭ ধারায় মামলা হয়েছে৷ আর কোটা সংস্কার আন্দোলনের ঘটনায় যাদের আটক করা হয়েছিল, তাদের বিরুদ্ধেও একই অভিযোগ৷ বাড়তি হিসেবে আছে ঢাকা বিশ্ববিদ্যালয়ের উপাচার্জের বাসভবনে হামলার মামলা৷''\nতিনি বলেন, ‘‘ছাত্ররা জামিনে মুক্ত হলেও তারা মামলা থেকে রেহাই পায়নি৷ এখন তাদের এইসব মামলায় চার্জশিট হবে৷ বিচার হবে৷ চার্জশিট দিলে বোঝা যাবে, ঠিক কতজনকে বিচারের মুখোমুখি হতে হয়৷ আর এই ছাত্রদের এখন আদালতে নিয়মিত হাজিরা দিতে হবে৷''\nতিনি আরেক প্রশ্নের জবাবে বলেন, ‘‘সরকার চাইলে স্বরাষ্ট্রমন্ত্রনালয়ের মাধ্যমে মামলা তুলে নিতে পারে৷ কিন্তু একজন আইনজীবী হিসেবে তো আমি মামলা তুলে নেয়ার কথা বলতে পারি না৷ আমি বলব, আমরা আইনি লড়াই চালিয়ে যাব৷''\nকোটা সংস্কার আন্দোলনের আহ্বায়ক হাসান আল মামুন ডয়চে ভেলেকে বলেন, ‘‘মামলা প্রত্যাহার না হলে হয়রানি চলতেই থাকবে৷ তাই ৩১ অগাস্টে মধ্যে মামলা প্রত্যাহার না করলে আমরা নতুন করে আন্দোলনের কর্মসূচি দেব৷''\nএদিকে নিরাপদ সড়ক আন্দোলনের সময় ধানমন্ডি থেকে আটক গৃহবধূ বর্ণালি চৌধুরী লোপা এবং একটি কফি শপের মালিক ফারিয়া মাহজাবিনও ঈদের পরে জামিনে মুক্তি পেয়েছেন বলে আদালত সূত্রে জানা গেছে৷ সূত্র: ডয়চে ভেলে।


অক্ষাংশ কাকে বলে? অক্ষরেখার বৈশিষ্ট্য, অক্ষাংশের কাজ ও অক্ষাংশ নির্ণয় পদ্ধতি কী? | বিশ্লেষণ\nঅক্ষাংশ কাকে বলে? অক্ষরেখার বৈশিষ্ট্য, অক্ষাংশের কাজ ও অক্ষাংশ নির্ণয় পদ্ধতি কী?\nঅক্ষাংশ এবং দ্রাঘিমার সাহায্যে পৃথিবীর কোনো স্থানের অবস্থান সুনির্দিষ্টভাবে নির্ণয় করা যায়। এই অক্ষাংশ ও দ্রাঘিমাংশ ব্যবহার করে কোনো স্থান যেমন সুনির্দিষ্ট ভাবে নির্ণয় করা সম্ভব, তেমনই আবহাওয়াগত বৈশিষ্ট্য সম্পর্কেও জানা সম্ভব হয়। এখানে অক্ষাংশ সম্পর্কে আলোচনা করা হলো। অক্ষাংশ কী; অক্ষাংশের বৈশিষ্ট্য, কাজ; অক্ষাংশ নির্ণয় পদ্ধতি উল্লেখ করা হলো।\nঅক্ষাংশ কী (What is Latitude)?\nঅক্ষরেখার বৈশিষ্ট্য (Characteristics of Latitude)\nঅক্ষাংশের কাজ (Functions of Latitude)\nগুরুত্বপূর্ণ কিছু অক্ষরেখা\nঅক্ষাংশ নির্ণয় পদ্ধতি\n১. ধ্রুবতারার সাহায্যে\n২. হ্যাডলির অকট্যান্ট নক্ষত্রের সাহয্যে\n৩. সূর্যের উন্নতির সাহায্যে\n৪. সেক্সট্যান্ট যন্ত্রের সাহায্যে\n৫. খুঁটির সাহায্যে\nঅক্ষাংশ শব্দের ইংরেজি প্রতিশব্দ হলো latitude (ল্যাটিচুড)। সহজ কথায়, নিরক্ষরেখা হতে উত্তর বা দক্ষিণে কোনো স্থানের কৌণিক দূরত্বকে সে স্থানের অক্ষাংশ বলে। ভূপৃষ্ঠের কোনো স্থান থেকে পৃথিবীর কেন্দ্র পর্যন্ত যদি কোন সরলরেখা টানা হয় তাহলে এই রেখাটি নিরক্ষীয় তলের সাথে যে কোণ সৃষ্টি করবে তাপ হবে ঐ স্থানের অক্ষাংশ।\nনিরক্ষরেখার অক্ষাংশকে ধরা হয় শূন্য ডিগ্রি (০°), এখান থেকে সুমেরু ও কুমেরু অক্ষাংশ যথাক্রমে ৯০° উত্তর ও ৯০° দক্ষিণ।\nসমাক্ষরেখাগুলো নিরক্ষরেখার সমান্তরাল বলে একই সমাক্ষরেখায় অবস্থিত বিভিন্ন স্থানের অক্ষাংশ একই। অক্ষাংশকে ডিগ্রি, মিনিট ও সেকেন্ড একক দ্বারা প্রকাশ করা হয়।\nপৃথিবীর অভ্যন্তরভাগে ভূকেন্দ্রকে ছেদ করে উত্তর-দক্ষিণ বরাবর যে রেখা কল্পনা করা হয় তাকে মেরুরেখা বা অক্ষ বলে। মেরুরেখা বা অক্ষ ইংরেজি হলো axis।\nঅক্ষের উত্তর প্রান্তবিন্দুকে উত্তরমেরু বা সুমেরু (north pole) এবং দক্ষিণ প্রান্তবিন্দুকে দক্ষিণমেরু বা কুমেরু (south pole) বলে। মেরুদ্বয় হতে সমান দূরত্বে পৃথিবীকে পূর্ব-পশ্চিমে বেষ্টন করে একটি রেখা কল্পনা করা হয়েছে; এই রেখাকে বলা হয় নিরক্ষরেখা বা বিষুবরেখা (equator)।\nনিরক্ষরেখা উত্তর-দক্ষিণে পৃথিবীকে সমান দুটি ভাগে ভাগ করেছে। উত্তর ভাগের নাম উত্তর গোলার্ধ এবং দক্ষিণ ভাগের নাম দক্ষিণ গোলার্ধ।\nপৃথিবীর কৌণিক মাপ ৩৬০° এবং কিলোমিটার হিসেবে এর দৈর্ঘ্য প্রায় ৪০,০০০ কিলোমিটার। সুতরাং ১° অক্ষাংশ পরিমিত স্থান প্রায় ১১১.১ কিলোমিটার হয়। সাধারণভাবে অক্ষরেখাগুলো পরস্পরের সমান্তরাল বলে অক্ষরেখাগুলোর প্রত্যেকটি একে অপরের থেকে প্রায় ১১১.১ কিলোমিটার দূরত্বে অবস্থিত। তবে পৃথিবীর উত্তর ও দক্ষিণ মেরু প্রদেশে কিছুটা চাপা বলে সেখানে ১° অক্ষাংশের রৈখিক ব্যবধান ১১১ কিলোমিটার ধরা হয়। প্রতি ডিগ্রি অক্ষাংশকে ৬০ মিনিট এবং প্রতি মিনিট অক্ষাংশকে ৬০ সেকেন্ডে ভাগ করা হয়। প্রতি মিনিট অক্ষাংশ গড়ে ১,৮৫৩ মিটারের সমান এবং প্রতি সেকেন্ডে অক্ষাংশ গড়ে প্রায় ৩১ মিটারের সমান।\nঅক্ষরেখাগুলো পরস্পরের সমান্তরাল হওয়ায় যে কোন দুটো অক্ষরেখার মধ্যবর্তী দূরত্ব সব সময় সমান হয়।\nপ্রতিটি অক্ষরেখা নিরক্ষরেখার সমান্তরালভাবে অবস্থিত, এজন্য একই অক্ষরেখায় অবস্থিত যে কোন স্থান হতে নিরক্ষরেখার দূরত্ব সব সময় সমান।\nঅক্ষরেখাগুলোর পরিধি নিরক্ষরেখা হতে মেরুবিন্দুদ্বয়ের দিকে ক্রমশ ছোট হতে হতে শেষে বিন্দুতে পরিণত হয়। এ কারণে অক্ষরেখাগুলোর পরিধি সর্বত্র সমান নয়।\nনিরক্ষরেখা নিজেও একটি অক্ষরেখা, পৃথিবীর ঠিক মধ্যস্থান ঘিরে আছে বলে নিরক্ষরেখার পরিধি সর্ববৃহৎ। অনুরূপভাবে মেরু অঞ্চলে পরিধি সর্বনিম্ন।\nঅক্ষরেখাগুলো পূর্ব-পশ্চিমে পৃথিবীকে বেষ্টন করে আছে। তাই অক্ষরেখাগুলোর সবখানে একই সময়ে সূর্যোদয়, মধ্যাহ্ন ও সূর্যাস্ত হয় না।\nএকই অক্ষরেখায় অবস্থিত বিভিন্ন স্থানের দিন-রাত্রির দৈর্ঘ্য এবং জলবায়ু প্রায় একই রকম হয়।\nঅক্ষাংশ ও দ্রাঘিমার সাহায্যে ভূপৃষ্ঠের কোন স্থানের অবস্থান সঠিকভাবে জানা যায়। একই অক্ষাংশ ও দ্রাঘিমা বিশিষ্ট স্থান ভূপৃষ্ঠে কেবল একটিই হতে পারে।\nঅক্ষাংশ দ্বারা তাপমাত্রার পরিমাপ জানা যায়। নিরক্ষরেখা হতে ক্রমশ উত্তর ও দক্ষিণে তাপ হ্রাস পায়। একই অক্ষরেখায় অবস্থিত বিভিন্ন স্থানের তাপমাত্রা সাধারণত একই হয়।\nঅকূল সমুদ্রে বিপদাপন্ন জাহাজ বেতারের সাহয্যে তার অবস্থানের অক্ষাংশ ও দ্রাঘিমা জানিয়ে দিলে সহজেই তার সাহায্যের ব্যবস্থা করা যায়।\nনিরক্ষরেখা বা বিষুবরেখা: ০° ধরা হয়;\nকর্কটক্রান্তি রেখা: উত্তর গোলার্ধের ২৩.৫° উত্তর অক্ষরেখা;\nমকরক্রান্তি রেখা: দক্ষিণ গোলার্ধের ২৩.৫° দক্ষিণ অক্ষরেখা;\nসুমেরু বৃত্ত: উত্তর গোলার্ধের ৬৬.৫° উত্তর অক্ষরেখা;\nকুমেরু বৃত্ত: দক্ষিণ গোলার্ধের ৬৬.৫° দক্ষিণ অক্ষরেখা।\nনিরক্ষরেখা হতে উত্তর বা দক্ষিণে কোনো স্থানের কৌণিক দূরত্বকে সে স্থানের অক্ষাংশ বলে\nসাধারণত ৫ টি পদ্ধতিতে অক্ষাংশ নির্ণয় করা যায়। যথা-\n২. হ্যাডলির অকট্যান্ট নক্ষত্রের সাহায্যে\nউত্তর গোলার্ধের যে কোন স্থান হতে প্রতি রাতে উত্তর আকাশে একটি নির্দিষ্ট স্থানে ধ্রুবতারা দেখা যায়।\nতবে এ গোলার্ধের সব জায়গা হতে ধ্রুবতারা আকাশে দিগন্ত হতে সমান উচ্চতায় দেখা যায় না। স্থানভেদে এ উচ্চতার পার্থক্য হয়। বিষুবরেখা হতে ধ্রুবতারাটি ঠিক দিগন্তরেখায় অবস্থান করে। নিরক্ষরেখায় ধ্রুবতারার উন্নতি ০° ধরা হয়।\nতবে নিরক্ষরেখা হতে সুমেরুর দিকে প্রতি ১° অগ্রসর হলে ধ্রুবতারার উন্নতিও ১° করে বেড়ে যায়। সুমেরুতে ধ্রুবতারাকে ঠিক মাথার ওপর দেখা যায়। তাই সুমেরুতে ধ্রুবতারার উন্নতি ৯০° ধরা হয়। অর্থাৎ নিরক্ষরেখা যতই উত্তরে যাওয়া যায় অক্ষাংশ ততই বৃদ্ধি পায়।\nসুতরাং, উত্তর গোলার্ধের কোন স্থানের অক্ষাংশ ধ্রুবতারার উন্নতির সমান হয়। এ ক্ষেত্রে ধ্রুবতারার উন্নতি জানতে পারলে অতি সহজে অক্ষাংশ নিরূপণ করা যায়। তবে এ পদ্ধতি দিনের বেলা বা দক্ষিণ গোলার্ধের জন্য প্রযোজ্য নয়।\nদক্ষিণ গোলার্ধ ধ্রুবতারা দেখা যায় না। তবে কুমেরুবিন্দু বরাবর দক্ষিণ গোলার্ধের আকাশে হ্যাডলির অকট্যান্ট নামে একটি নক্ষত্র দেখা যায়। দক্ষিণ গোলার্ধের কোন স্থানের অবস্থান নির্ণয় করার সময় এ নক্ষত্রের সাহায্য নেয়া হয়। তবে এ ক্ষেত্রেও একই পদ্ধতি অবলম্বন করা হয়।\nউত্তর ও দক্ষিণ গোলার্ধে দিনের বেলায় সূর্যের উন্নতির সাহায্যে যে কোন স্থানের অক্ষাংশ নির্ণয় করা যায়। এ ক্ষেত্রে একটি সূত্র ব্যবহার করা হয়।\nসূত্র: অক্ষাংশ = ৯০°- মধ্যাহ্নে সূর্যের উন্নতি ± বিষুবলম্ব।\nসূর্যের বিষুবলম্ব বলতে সূর্য যে দিন যে অক্ষাংশের ওপর লম্বভাবে কিরণ দেয় তাকে বোঝায়। পৃথিবীর বার্ষিক গতি জন্য সূর্যের আপাত পরিক্রমণ পথ বিষুবরেখা হতে ২৩.৫° উত্তর অক্ষাংশ বা কর্কটক্রান্তি রেখা (tropic of cancer) ও ২৩.৫° দক্ষিণ অক্ষাংশ বা মকরক্রান্তি রেখা (tropic of capricorn)। এ কারণেই সূর্যের বিষুবলম্ব ২৩.৫° উত্তর অক্ষাংশ হতে ২৩.৫° দক্ষিণ অক্ষাংশ পর্যন্ত হয়। ২১ মার্চ হতে ২৩ সেপ্টেম্বর পর্যন্ত সূর্যের বিষুবলম্ব উত্তরে এবং ২৩ সেপ্টেম্বর হতে ২১ মার্চ পর্যন্ত সূর্যের বিষুবলম্ব দক্ষিণে হয়ে থাকে।\nউদাহরণস্বরূপ বলা যায়, ২১ জুন তারিখে কর্কটক্রান্তির ওপর সূর্য লম্বভাবে কিরণ দেয়।\nসুতরাং ২১ শে জুন তারিখে সূর্যের বিষুবলম্ব ২৩.৫° উত্তরে। এভাবে ২৩ সেপ্টেম্বর বিষুব লম্ব ০° এবং ২১ ডিসেম্বর তারিখের বিষুবলম্ব ২৩.৫° দক্ষিণ।\nএক্ষেত্রে স্থানটি যদি উত্তর গোলার্ধে হয়, তবে উত্তরবাচক বিষুবলম্ব যোগ করতে হবে এবং দক্ষিণবাচক বিষুবলম্ব বিয়োগ করতে হবে। + চিহ্ন দ্বারা এটি বোঝান হয়েছে। এ সূত্র অনুসারে উত্তর গোলার্ধে কোনদিন মধ্যাহ্ন সূর্যের উন্নতি ৪০° থাকলে এবং সেদিনের বিষুবলম্ব ২০° উত্তর হলে সে স্থানের অক্ষাংশ ৯০°-৪০°+২০° = ৭০° উত্তর হবে। এভাবে দক্ষিণ গোলার্ধের কোন স্থানের অক্ষাংশও নিরূপণ করা হয়। তবে এ ক্ষেত্রে সূর্যের উন্নতির সাথে উত্তর বিষুবলম্ব বিয়োগ ও দক্ষিণ বিষুবলম্ব যোগ করতে\nসেক্সট্যান্ট যন্ত্রের সাহায্যে সূর্যের উন্নতি কোণ নির্ণয় করে অক্ষাংশ নির্ণয় করা যায়। যে যন্ত্রের সাহায্যে সূর্যের উন্নতি পরিমাপ করা হয়, তাকে সেক্সট্যান্ট যন্ত্র বলা হয়। সেক্সট্যান্ট যন্ত্রের সহায়তায় উত্তর গোলার্ধে মধ্যাহ্ন সূর্যের উন্নতির কোণ নির্ণয় করে অক্ষাংশ নির্ণয় করা যায়। এ ক্ষেত্রে একটি সূত্র ব্যবহার করা হয়।\nসূত্র: অক্ষাংশ = ৯০°- মধ্যাহ্ন সূর্যের উন্নতি ± বিষুবলম্ব\nএ যন্ত্রে একটি দূরবীক্ষণ লাগানো থাকে। যন্ত্রটিকে প্রথমে উত্তরমুখী করে ভূমিতলের সাথে আনুভূমিক করে এটিকে ধীর গতিতে ওপরমুখী তোলা হয়, যেন এ যন্ত্রের মধ্য দিয়ে ধ্রুবতারাকে দেখা যায়।\nউত্তর গোলার্ধের কোন সমতল স্থানের ওপর একটি খুঁটি পুঁতে সে স্থানের অক্ষাংশ নিরূপণ করা যায়।\nযেমন: উত্তর গোলার্ধের একটি সমতল স্থানের ওপর খ ছ নামক একটি খুঁটি লম্বভাবে পোঁতা হলো। এবার তার বাম দিকে অল্প দূরত্বে আর একটি খুঁটি গ চ লম্বভাবে পোঁতা হলো। এ ক্ষেত্রে একটা মাপ থাকবে, যেন খুঁটিদ্বয়ের বাম পাশে দাঁড়িয়ে তাদের মাথা বরাবর একটি কল্পিত সরলরেখাকে উত্তর দিকে বাড়িয়ে দিলে তার শেষ প্রান্তে ধ্রুব নক্ষত্র দেখা যায়।\nউৎস:শিক্ষা মন্ত্রনালয় ও বাউবি কর্তৃক প্রকাশিত শিক্ষক মডইউল অনুসারে।\nঅক্ষাংশ ও দ্রাঘিমাংশ


মালয়েশিয়ায় দিনে দুপুরে প্রকাশ্যে প্রবাসী বাংলাদেশিকে পিটিয়ে হত্যা! আর কত নির্যাতন সহ্য করতে হবে প্রবাসীদের? – Probashir Jibon ।। প্রবাসীর জীবন\nপ্রচ্ছদ / মালয়েশিয়া / মালয়েশিয়ায় দিনে দুপুরে প্রকাশ্যে প্রবাসী বাংলাদেশিকে পিটিয়ে হত্যা! আর কত নির্যাতন সহ্য করতে হবে প্রবাসীদের?\nতিনি জানান, ঘটনাটি স্থানীয় লোকজন ও নিরাপত্তা কর্মীদের সামনে ঘটলেও তাকে বাঁচাতে কেউ এগিয়ে আসেনি।\n১ ঘণ্টা পর পুলিশ এসে তাকে উদ্ধার করে হাসপাতালে ভর্তি করলে সেখানে চিকিৎসাধীন অবস্থায় সে মারা যায়। এ ঘটনায় কোনো মামলা দায়ের হয়েছে কি-না জানতে চাইলে লিটন জানান, ৫ ডিসেম্বর (আজ) বুধবার তার ময়না তদন্ত হওয়ার কথা রয়েছে। এরপর থানায় (বালাই) একটি হত্যা মামলা দায়ের করা হবে।\nকী কারণে তাকে এভাবে নির্মমভাবে পিটিয়ে হত্যা করা হয়েছে জানতে চাইলে কোম্পানির সুপারভাইজার লক্ষ্মীপুরের মো. মুসলেহ হোসেন বলেন, ‘জামাল আমার অধীনেই কাজ করত। ঘটনার খবর পেয়ে আমি হাসপাতালে তাকে দেখতে গিয়েছিলাম, তখন তার জ্ঞান ছিল।\nএ ঘটনায় কুয়ালালামপুরে বাংলাদেশ হাইকমিশনে যোগাযোগ করা হলে শ্রম কাউন্সিলর মো. সায়েদুল ইসলাম বলেন, এমন ঘটনায় কে বা কারা জড়িত, কেনই বা তাকে হত্যা করা হয়েছে- তা খতিয়ে দেখে আইনানুগ ব্যবস্থা নেয়া হবে


ষড়যন্ত্র থেমে নেই, জেগে থাকতে হবে | ডেইলীসুরমা.কম\nএকাদশ জাতীয় সংসদে রাষ্ট্রপতি ভাষণের ওপর আনীত ধন্যবাদ প্রস্তাবের ওপর সাধারণ আলোচনা শুরু হয়েছে। রোববার স্পিকার ড. শিরীন শারমিন চৌধুরীর সভাপতিত্বে সংসদ অধিবেশনে রাষ্ট্রপতি ভাষণের ওপর ধন্যবাদ প্রস্তাবটি উত্থাপন করেন সংসদের প্রধান হুইপ নূর-ই-আলম চৌধুরী লিটন।\nপ্রস্তাবটি সমর্থন করেন সাবেক চিফ হু্‌ইপ আ স ম ফিরোজ। এরপর ধন্যবাদ প্রস্তাবের ওপর আলোচনায় অংশ নেন সরকারি দলের সিনিয়র সংসদ সদস্য ও সাবেক ডেপুটি স্পিকার অধ্যাপক আলী আশরাফ, সাবেক প্রতিমন্ত্রী মেহের আফরোজ চুমকি, সাবেক হুইপ শহীদুজ্জামান সরকার এবং সরকারি দলের বেনজীর আহমেদ।\nআলোচনার সূচনা করে অধ্যাপক আলী আশরাফ বলেন, সংসদে রাষ্ট্রপতি একটি অমূল্য ভাষণ দিয়েছেন। দেশের মালিক জনগণ, সেটি বর্তমান সরকারই প্রতিষ্ঠিত করেছে। ৩০ ডিসেম্বরের নির্বাচনে একটি পক্ষে কী আস্ফালন দেখলাম। জনগণ ভোটাধিকার প্রয়োগ করবে, সেখানেও নির্বাচন বিঘ্ন ঘটানোর নানা প্রচেষ্টা হয়েছে। কিন্তু জনগণ নির্বিঘ্নেই ভোট দিয়ে নতুন সরকার গঠন করেছে।\nসরকারের উন্নয়ন-সফলতার কথা তুলে ধরে তিনি বলেন, গ্রাম তো শহরে রূপান্তর হয়েই গেছে। কোথাও এখন তেমন কাঁচা রাস্তা নেই, প্রত্যেক ঘরে ঘরে এখন বিদ্যুতের আলো জ্বলছে। দেশ শুধু খাদ্যে স্বয়ংসম্পূর্ণ নয়, খাদ্য, মাছ, সবজি উৎপাদনেও উদ্বৃত্তের দেশ এখন বাংলাদেশ। অত্যন্ত সফলতার সঙ্গে প্রধানমন্ত্রী শেখ হাসিনা দেশ থেকে জঙ্গিবাদ নির্মূল করে সারাবিশ্বে প্রশংসিত হয়েছেন। তথ্যপ্রযুক্তির ব্যবহার বিশ্বের অনেক বড় দেশকেও ছাড়িয়ে গেছে বাংলাদেশ। বঙ্গবন্ধুর আদর্শের পথ ধরে বঙ্গবন্ধু কন্যা দেশকে সব দিক থেকে এগিয়ে নিয়ে যাচ্ছেন। এ কারণেই বাংলাদেশ আজ উন্নয়নশীল দেশে উত্তীর্ণ হয়েছে।\nমেহের আফরোজ চুমকি বলেন, ৩০ ডিসেম্বরের নির্বাচনের ফলাফল ছিল প্রত্যাশিত। প্রধানমন্ত্রীর ইমেজ আর উন্নয়ন-সমৃদ্ধির পক্ষেই পুরো দেশের মানুষ ব্যালটের মাধ্যমে আওয়ামী লীগের পক্ষে গণরায় দিয়েছে। নির্বাচনে পাকিস্তানপন্থি বিএনপি-জামায়াতের অগ্নিসন্ত্রাস, নাশকতা, দুর্নীতি, সংখ্যালঘু নির্যাতন ও দুঃশাসনকে জনগণ ব্যালটের মাধ্যমে প্রত্যাখ্যান করেছে। যারা বারবার বঙ্গবন্ধুর কন্যাকে হত্যার চেষ্টা করেছে, একুশে আগস্ট গ্রেনেড হামলা চালিয়েছে- তাদের মানুষ ঘৃণাভরে প্রত্যাখ্যান করেছে।\nশহীদুজ্জামান সরকার বলেন, একাদশ জাতীয় সংসদ নির্বাচন বানচাল করার অনেক ষড়যন্ত্র হয়েছে। কিন্তু দেশের সব রাজনৈতিক দল নির্বাচনে অংশগ্রহণ করেছে, আর এটি সম্ভব হয়েছে প্রধানমন্ত্রী শেখ হাসিনার দৃঢ় ও প্রজ্ঞাবান নেতৃত্বের কারণে।\nতিনি বলেন, পুরো দেশবাসীকে প্রধানমন্ত্রী ঐক্যবদ্ধ করতে সক্ষম হয়েছিলেন। ব্যাপক ভরাডুবির কারণে বিএনপি এখন হতাশায় ভুগছে। বিলুপ্ত হওয়া মুসলিম লীগের অবস্থা হয়েছে এখন বিএনপির। সত্তরের নির্বাচনে মুসলিম লীগ ৯টি আসন পেয়েছিল। এবার বিএনপি নেতৃত্বাধীন ঐক্যফ্রন্ট ৮টি আসন পেয়েছে। ঠিকই তো আছে তারা একই লিগেসি বহন করছে। তাদের পাওয়া আসনও কাছাকাছি। এখানে বিএনপির এত হতাশ হওয়ার কী আছে? এটা ইতিহাসের শিক্ষা। বাংলার জনগণ এখন শেখ হাসিনার উন্নয়ন-সমৃদ্ধির নেতৃত্বের সঙ্গে একাট্টা।\nশহীদুজ্জামান সরকার আরও বলেন, এই নির্বাচনের ফল শুধু দেশেই নয়, সারাবিশ্বেই প্রত্যাশিত ছিল। এ বিজয় শেখ হাসিনার নীতি, আদর্শ, অক্লান্ত পরিশ্রম ও উন্নয়নের বিজয়। ষড়যন্ত্রকারীরা থেমে নেই, তাই আমাদের ঘুমিয়ে যাওয়ার নয়, জেগে থাকার সময়। ষড়যন্ত্রকারীরা যেন আর ছোবল মারতে না পারে সেজন্য সবাইকে ঐক্যবদ্ধভাবে কাজ করে যেতে হবে।


চীনের কমিউনিস্ট পার্টির সাথে চুক্তির জেরে এবার রাহুল, সোনিয়াকে টানা হচ্ছে সুপ্রিম কোর্টে !! - Naya Thahor\nHome / জাতীয়-খবর / দিল্লী / চীনের কমিউনিস্ট পার্টির সাথে চুক্তির জেরে এবার রাহুল, সোনিয়াকে টানা হচ্ছে সুপ্রিম কোর্টে !!\nচীনের কমিউনিস্ট পার্টির সাথে চুক্তির জেরে এবার রাহুল, সোনিয়াকে টানা হচ্ছে সুপ্রিম কোর্টে !!\nচীনের সঙ্গে সম্পর্কের অবনতির মধ্যে সুপ্রিম কোর্টে কংগ্রেসের সভাপতি সোনিয়া গান্ধী, প্রাক্তন সভাপতি রাহুল গান্ধী ও কংগ্রেসের বিরুদ্ধে একটি মামলা দায়ের হয়েছে। এক আইনজীবীর তরফ থেকে দাখিল করা ওই মামলায় ২০০৮ সালে ইউপিএ সরকার আর চীনের কমিউনিস্ট সরকারের মধ্যে হওয়া চুক্তি নিয়ে তথ্য চাওয়া হয়েছে।\nপাশাপাশি সুপ্রিম কোর্টে দাবি করা হয়েছে যে, জাতীয় তদন্ত সংস্থা অথবা সিবিআইকে অবৈধ গতিবিধি আইন ১৯৬৭ অনুযায়ী তদন্তের নির্দেশ যেন দেওয়া হয়।\nসুপ্রিম কোর্টে দায়ের ওই পিটিশনে কংগ্রেস আর কমিউনিস্ট পার্টি অফ চায়নার মধ্যে ২০০৮ সালে হওয়া সেই চুক্তি নিয়ে তথ্য দেওয়ার দাবি করা হয়েছে। ওই চুক্তিতে দুই দলের মধ্যে হাই লেভেল তথ্য আদান প্রদানের কথাও উল্লেখ আছে। আবেদনে বলা হয়েছে যে, দেশের সুরক্ষার সাথে কোন সমঝোতা হওয়া উচিৎ না। আর এরজন্য ভারতীয় সংবিধানের আর্টিকেল ৩২ অনুযায়ী, এই আবেদন দায়ের করে কংগ্রেস পার্টি আর কমিউনিস্ট পার্টি অফ চায়নার মধ্যে চুক্তির প্রয়োজনীয়তা আর উদ্দেশ্যের তথ্য সার্বজনীন করার দাবি জানানো হচ্ছে।\nআবেদনে বলা হয়েছে যে, ইউপিএ আর কমিউনিস্ট পার্টি অফ চায়নার মধ্যে হওয়া সমঝোতায় দুই পক্ষের মধ্যে গুরুত্বপূর্ণ দ্বিপাক্ষিক, আঞ্চলিক আর আন্তর্জাতিক ইস্যু গুলো নিয়ে বিবেচনা করায় সহমতি হয়েছে। আবেদনে বলা হয়েছে যে, বহু মিডিয়া হাউসের কাছে এমন রিপোর্ট আছে যে, ২০০৮ থেকে ২০১৩ এর মধ্যে চীন থেকে প্রায় ৬০০ বার অনুপ্রবেশের চেষ্টা করা হয়েছে। আর সেই সময় ইউপিএ সরকার ক্ষমতায় ছিল।


শুধু আইন প্রয়োগ করে সড়ক দুর্ঘটনারোধ করা সম্ভব নয়: অতিরিক্ত পুলিশ কমিশনার | নিরাপদ নিউজ\nসংগঠন সংবাদ, সিলেট শুধু আইন প্রয়োগ করে সড়ক দুর্ঘটনারোধ করা সম্ভব নয়: অতিরিক্ত পুলিশ কমিশনার\nপ্রকাশিত হয়েছে: মে ৬, ২০১৯ , ২:১৯ অপরাহ্ণ\nনিরাপদনিউজ: এসএমপির অতিরিক্ত পুলিশ কমিশনার পরিতোষ ঘোষ বলেছেন, শুধু আইন প্রয়োগ করে সড়ক দুর্ঘটনা রোধ করা সম্ভব নয়। নিরাপদ সড়ক বাস্তবায়নের জন্য সকলকে এক সাথে কাজ করতে হবে। শুধু চালকদের দোষারূপ না করে পথচারী ও যাত্রীদের রাস্তা চলাচলে আরো সচেতন হতে হবে। তিনি আরো বলেন, চিত্রনায়ক ইলিয়াস কাঞ্চনের উদ্যোগের কারণে নিরাপদ সড়ক চাই আন্দোলন আরো বেগবান হয়েছে।\nরোববার (৫ মে) রাতে নগরীর একটি অভিজাত রেস্টুরেন্টে নিসচা সিলেট মহানগর শাখা আয়োজিত এক সুধী সমাবেশে প্রধান অতিথির বক্তব্যে উপরোক্ত কথা বলেন। নিসচা সিলেট মহানগর শাখার সভাপতি রোটারিয়ান এম. ইকবাল হোসেনের সভাপতিত্বে ও সাধারণ সম্পাদক আব্দুল হাদী পাবেলের পরিচালনায় বিশেষ অতিথি হিসেবে বক্তব্য রাখেন এসএমপির উপ-পুলিশ কমিশনার (ট্রাফিক) ফয়সাল মাহমুদ, নিসচা কেন্দ্রীয় কমিটির সহ সাংগঠনিক সম্পাদক ও আজীবন সদস্য মো. জহিরুল ইসলাম মিশু, সিলেট মেট্রোপলিটন চেম্বারের পরিচালক আব্দুর রহমান রিপন, মহানগর ব্যবসায়ী ঐক্য কল্যাণ পরিষদের সাধারণ সম্পাদক মো. নাজমূল হক, নিসচা সিলেট জেলা শাখার সভাপতি এম. বাবর লস্কর।\nবিশেষ অতিথির বক্তব্যে এসএমপির উপ-পুলিশ কমিশনার (ট্রাফিক) ফয়সল মাহমুদ বলেন সিলেট মহানগরের চৌহাট্টা থেকে বন্দরবাজার রাস্তা দুইদিক থেকে খোলা রাখা প্রয়োজন। এতে পথচারীরা ফুটপাত ব্যবহারে উৎসাহিত হবে এবং ফুটপাতগুলো হকারমুক্ত রাখা সম্ভব। তিনি বলেন, সিলেট মহানগরের ভিতর রাস্তায় কোথাও কোন ট্রাফিক সাইন নাই এবং পর্যাপ্ত পরিমাণ জেব্রা ক্রসিংও নাই। সিলেট মহানগরীতে প্রতি মাসে প্রায় সাত হাজার গাড়ির উপর মামলা হয়ে থাকে। তিনি বলেন, কর্তৃপক্ষ সুন্দর রাস্তা করে দিলে আমরা ট্রাফিক বিভাগ সুন্দর ট্রাফিক ব্যবস্থা করে দিব।\nনিসচা কেন্দ্রীয় কমিটির সহ সাংগঠনিক সম্পাদক ও আজীবন সদস্য মো. জহিরুল ইসলাম মিশু বলেন, সড়ক দুর্ঘটনা রোধকল্পে আরো বেশী গণসচেতনতার প্রয়োজন। তিনি বলেন, জেব্রা ক্রসিং থাকা স্বত্ত্বেও অনেকেই এর ব্যবহার করেন না ও নিয়ম জানেননা। তিনি নিসচা ও এসএমপি ট্রাফিক বিভাগের যৌথ উদ্যোগে একটি ক্যাম্পেইন করার ঘোষনা দেন।\nসভার শুরুতে পবিত্র কোরআন থেকে তেলাওয়াত করেন মো. আজহারুল ইসলাম চৌধুরী। স্বাগত বক্তব্য রাখেন রাশেদুজ্জামান রাশেদ। বক্তব্য রাখেন ইমানুর রশিদ চৌধুরী, সাদেকুর রহমান চৌধুরী, জুম্মান আহমদ, কামরুল ইসলাম কামরুল, সোহেল চৌধুরী, আতিকুর রহমান খান মুন্না, মাসুদুজ্জামান তফাদার মুক্তার, মহেষ ঘোষ, আল আমিন, মিয়া মো. রুস্তম, পরিমল পাল প্রমুখ।\nউল্লেখ্য- সম্প্রতি ঢাকায় অনুষ্ঠিত নিসচার ৮ম মহাসমাবেশে সড়ক দুর্ঘটনারোধে, সামাজিক সচেতনতা সৃষ্টির লক্ষ্যে বিশেষ অবদান রাখায় নিসচা সিলেট মহানগর শাখাকে বিশেষ সম্মাননা প্রদান করা হয়।


ডেইলি সিলেট ডট কম :: প্রকাশিত হয়েছে : জুন ১১, ২০১৬ | ৮:৫৬ অপরাহ্ন সংবাদটি ১৩৬০ বার পঠিত\n০\tনিউজ ডেস্ক : বখাটেদের সঙ্গে অসামাজিক লিপ্ত থাকা অবস্থায় দেখে ফেলায় নিজের শিশু সন্তান হাসমি মিয়াকে (৯) গলা কেটে হত্যা করা হয়। হত্যার পর গুমের উদ্দেশ্যে লাশ সিমেন্টের বস্তায় ভরে খুলনা বাইপাস সড়ক সংলগ্ন সরদার ডাঙ্গা বিলের মধ্যে ফেলে দেয়া হয়।\nহত্যাকাণ্ডের অভিযোগে গ্রেপ্তার ঘাতক মা সোনিয়া বেগম আদালতে দেওয়া স্বীকারোক্তিমূলক জবানবন্দিতে এ তথ্য দিয়েছেন। শনিবার বিকেলে খুলনা মহানগর হাকিম ফারুক ইকবালের আদালতে এ জবানবন্দি রেকর্ড করা হয়।\nস্বীকারোক্তির উদ্ধৃতি দিয়ে আড়ংঘাটা থানার ভারপ্রাপ্ত কর্মকর্তা নাসিম খান বলেন, ৬ জুন রাতে শিশু হাসমি মিয়ার মা সোনিয়া বেগম বখাটে যুবক নুরুন্নবী (২০) ও রসুলের (২২) সঙ্গে সরদার ডাঙ্গা বাগানের (বাঁশঝাড়) মধ্যে অপকর্মে লিপ্ত হন। এ সময় তার সন্তান হাসমি ঘটনা দেখে ফেলায় তাৎক্ষণিকভাবে তাকে হত্যার পরিকল্পনা করা হয়। সে মোতাবেক মায়ের সামনেই নুরুন্নবী ধারালো ছুরি দিয়ে হাসমিকে জবাই করে। হত্যার পর ঘটনা ধামাচাপা দেয়ার জন্য ওই রাতেই লাশ সিমেন্টের বস্তায় ভরে খুলনা বাইপাস সড়ক সংলগ্ন সরদারডাঙ্গা বিলের মধ্যে ফেলে দেয়া হয় বলে তিনি স্বীকার করেছেন।\nপরদিন ঘটনাটি সোনিয়া তার প্রেমিক আসাদুজ্জামান আসাদকে জানান। আসাদ কেসিসির ৩ নম্বর ওয়ার্ড কাউন্সিলর আব্দুস সালামের ভাই। পুলিশ তাকেও গ্রেপ্তার করেছে।\nপুলিশ জানায়, ২০০৬ সালে মানিকতলার জাহাঙ্গীর হোসেন খানের মেয়ে সোনিয়ার সঙ্গে হাফিজুর রহমানের বিয়ে হয়। এর ৬ মাস পর হাফিজুর রহমান বিদেশে চলে যান। স্বামীর অনুপস্থিতিতে সোনিয়া উচ্ছৃংখল হতে থাকেন। তিনি বিভিন্ন যুবকের সঙ্গে পরকীয়ায় জড়িয়ে পড়েন। স্বামী হাফিজুর রহমান দেশে আসার পর বিষয়টি জানতে পারেন। এরপর হাফিজুর রহমান স্ত্রীকে শোধরানোর চেষ্টা করে ব্যর্থ হয়ে গত ৬ মাস আগে তাকে তালাক দেন।\nএদিকে তালাকের পরও গত ৬ জুন সোনিয়া তাদের দুই সন্তান হাসমি ও হাসফির মধ্যে বড় ছেলে হাসমিকে স্বামীর কাছ থেকে নিজের কাছে নিয়ে আসেন। উদ্দেশ্য ছিল ছেলে হাসমিকে গুম করে স্বামীর কাছ থেকে অর্থ আদায় করা। কিন্তু বিষয়টি অন্যদিকে চলে যায় বলেও সোনিয়া আদালতে স্বীকার করেছেন।\nমামলার তদন্ত কর্মকর্তা আড়ংঘাটা থানার এসআই মো. মিজানুর রহমান জানান, সোনিয়ার স্বীকারোক্তিমূলক জবানবন্দির মাধ্যমে হত্যাকাণ্ডের মূল রহস্য উদঘাটন করা হয়েছে। হত্যাকাণ্ডের সঙ্গে জড়িত অন্য আসামিদের গ্রেপ্তারে অভিযান অব্যাহত রয়েছে।\nএদিকে খুলনা মেডিক্যাল কলেজ হাসপাতালে ময়নাতদন্ত শেষে শনিবার দুপুরে লাশ বাবা হাফিজুর রহমান মিয়ার কাছে হস্তান্তর করা হয়। জানাজা শেষে বিকেলে তাকে স্থানীয় মহেশ্বরপাশা কবরস্থানে দাফন করা হয়।\nনগরীর আড়ংঘাটা থানার কাত্তিকুল সরদারডাঙ্গা এলাকার মো. হাফিজুর রহমানের শিশুপুত্র হাসমি নিখোঁজের ৩ দিন পর খুলনা বাইপাস সড়ক সংলগ্ন সরদারডাঙ্গা খাল থেকে বস্তাবন্দি অবস্থায় গত ৯ জুন পুলিশ লাশ উদ্ধার করে। এ ঘটনায় নিহতের বাবা মো. হাফিজুর রহমান বাদী হয়ে ৩ জনকে আসামি করে আড়ংঘাটা থানায় মামালা দায়ে করেন।


আমার চোখে কি ধুলো পড়েছে?\n০৫:১৭ পিএম | ২২ ডিসেম্বর, ২০১৯\n০৫:১৭ পিএম | ২২ ডিসেম্বর, ২০১৯ ৭ পৌষ ১৪২৬ ২৪ রবিউস সানি ১৪৪১\nছোট বেলা থেকে এই বেলায় আসতে গিয়ে পরিচিত অনেক কিছুই অপরিচিত ঠেকছে। যাকে যেমন দেখে আসছি, সে তেমন নেই। অতীত ভুলে যাওয়া মানুষ দেখে অবাক হই। দু:খবোধ হয়। মানুষের সমষ্টিতে তৈরি হয় দল বা সংগঠন। সেই সংগঠনের নিজস্ব একটা চরিত্র থাকে। ঐ চরিত্র দেখে সমমনা মানুষেরা গিয়ে সেখানে ভিড় করে। এই ভিড় যে শুধু প্রাপ্তিযোগের ভিড় তা নয়। মানুষ তার চিন্তার আশ্রয়ও খোঁজে। স্বপ্নের সহযাত্রী চায়। বিশেষ করে রাজনৈতিক সংগঠনকে ঘিরে মানুষের এই স্বপ্ন ও চিন্তা আবর্তিত থাকে। মানুষ মাত্রেরই রাজনৈতিক দর্শন আছে। দর্শন আছে বলেই যে তাকে প্রত্যক্ষ রাজনীতিতে নাম লেখাতে হবে এমন নয়। স্লোগান ধরতে হবে কোনো নেতার নামে সেই বাধ্য বাধকতাও নেই। পৃথিবী, দেশ, সমাজ যেমন চলছে তিনি নিজেও কি সেভাবেই দেখতে চান, দেখছেন সবকিছু? মানুষ এমনভাবেই নিজের চিন্তাকে মিলিয়ে নিতে চায়। যখন মেলে না, তখন এমন কোনো সমবেত গোষ্ঠী, সংগঠনের খোঁজ করে, যাদের ভেতরকার তাড়না একই। বাংলার স্বাধিকার আন্দোলনে আওয়ামী মুসলিম লীগ থেকে শুরু করে আওয়ামী লীগে রূপ নেওয়া সংগঠনের মাঝে জনমানুষ সেই তাড়নাই বোধ হয় দেখেছিল। তাই নৌকার মাঝি, জেলে, কৃষক, মজুর থেকে শুরু করে মধ্যবিত্ত আওয়ামী লীগের নেতৃত্বে মুক্তিযুদ্ধে অংশ নেয়। স্বাধীনতা পরবর্তী সময়ে সেনা শাসকদের হাতে তৈরি দলের সঙ্গে বুর্জুয়া শ্রেণি থেকে আসা মানুষেরা যোগ দেয়। আওয়ামী লীগ থেকে তৈরি বুর্জুয়ারাও ঐ দল গুলোতে সরে পড়ে। তার মানে এই নয় যে আওয়ামী লীগে বুর্জুয়াদের প্রতিনিধিত্ব ছিলো না। ছিলতো বটেই। তবে সেখানে কৃষক শ্রমিকের চাওয়া পাওয়া উচ্চারিত হতো এবং সংগঠনটির পরিচ্ছদ ছিল সেই শ্রেণিরই।\nস্বাধীনতা পূর্বকালতো দেখা হয়নি। বাংলাদেশের প্রারম্ভকালও স্মৃতিতে নেই। আছে স্বৈরাচার বিরোধী আন্দোলন এবং নব্বই পরবর্তী সময়। সেই দিনগুলোতে কিশোরের চোখে, সাংবাদিকের চোখে দেখেছি আওয়ামী লীগের ডাকা কর্মসূচিতে রাজপথে কারা ছিল মিছিলে সর্বাগ্রে। হরতালের পিকেটিং-এ কারা নিজেদের বুক পেতে দিয়েছে। পুলিশ, বিডিআরের কাঁদানে গ্যাস, গুলি উপেক্ষা করে হরতাল-কারফিউর দুপুর-রাতে কারা ছিল দুর্বার। শুধু রাজধানী নয়, প্রত্যন্ত গ্রামেও কৃষক –শ্রমিক শ্রেণিই ছিল আওয়ামী লীগের মাঠের শক্তি। যাকে বুর্জুয়া ‘এনজিও’ থেকে ধার করে আমরা বলছি তৃণমূল। ১৯৯৬ সালে আওয়ামী লীগ ক্ষমতায় আসার পরই দেখতে শুরু করি কী করে, সংগঠনের পোশাকি বদল ঘটতে থাকে। ধীরে ধীরে কৃষক, শ্রমিকেরা দূরে সরতে থাকে। সামনের সারির দখল নিতে থাকে উঁচু তলার মানুষ। শ্রমিক, কৃষকের মালিকেরা। অন্যান্য দলের ‘মধু’ পান করা মুখ।\n২০০৮ এর পর আওয়ামী লীগে এদের ভিড় উপচে পড়তে শুরু করে। আওয়ামী লীগের পদ, জাতীয় সংসদে তাদের প্রতিনিধিরা আসলেন কালো ভ্রমর হয়ে। কেবল মধুপান করতেই। দলের ত্যাগী কর্মী, নেতারা ঝরে পড়তে থাকলেন অবহেলায়। গণমাধ্যম এক্ষেত্রে মধুপানকারীদের লালন পালনের দায়িত্ব নিলো। জন্ম দিতে শুরু করলো উচ্চ-ফলনশীল জাতের নেতা। টকশো হচ্ছে এমন নেতার প্রজনন কেন্দ্র। ২০১৩ থেকে বর্তমান সময়ে এমন অনেক মুখ এসে আওয়ামী লীগে ভেসে বেড়াতে থাকে পদ ও পদবী নিয়ে। জাতীয় সংসদেও তারা সংখ্যাগরিষ্ঠ হবার পথে। এই গোষ্ঠীর সঙ্গে প্রাকৃতিক বা অর্গানিক আওয়ামী লীগের যোগাযোগ নেই। তৃণমূল তাদের বীজতলায় এমন মুখের দেখা পায়নি।\nউচ্চ-ফলনশীল জাতের ফসল বা খাদ্য যেমন শুধু ক্ষুধাই মেটায়, প্রকৃত স্বাদ পাওয়া যায় না। কীটনাশক, রাসায়নিকের ব্যবহারে শরীরেরও ক্ষতি করে, তেমনি এই উচ্চ-ফলনশীল নেতারাও সংগঠনের মধ্যে নানা রোগ তৈরি করেছে।সংগঠনের সুষম স্বাস্থ্য ক্ষতিগ্রস্ত হয়েছে। এরা যে শুধু আওয়ামী লীগের জন্য ক্ষতিকর, তা নয়, রাজনীতির কর্কট হয়ে দাঁড়িয়েছে। এবারের আওয়ামী লীগের কাউন্সিলকে ঘিরে অর্গানিক আওয়ামী সমর্থকদের দাবি ছিল, ‘হাইব্রিড’ মুক্ত সংগঠন। কাউন্সিলের আগে শোনা যাচ্ছিল কোনো কোনো হাইব্রিডের নাম, যারা মূল দলে জায়গা করে নেবেন। ঘোষিত কমিটিতে এখনো তেমন নাম চোখে পড়েনি। এটা শুধু আওয়ামী লীগ নয়, দেশের রাজনীতির স্বাস্থ্যের জন্যই মঙ্গলজনক। তবে হাইব্রিডমুক্ত সুষম সংগঠন গড়তে দলের ত্যাগী ও প্রতিভাবান ছাত্র ও যুব নেতাদের তুলে আনা দরকার। অর্গানিক সংগঠনের জন্য এই দাওয়াইর বিকল্প নেই।\nআওয়ামী লীগ মুসলিম লীগ মুক্তিযুদ্ধ সেনা শাসক রাজনীতি


আমি যা বলছি, লাস্ট কথা ইডাই : ওসিকে সাংসদ শাহীন চাকলাদার (অডিও ভাইরাল) - নিউজ টাইম বিডি\nযশোর-৬ আসনের সংসদ সদস্য ও জেলা আওয়ামী লীগ সাধারণ সম্পাদক শাহীন চাকলাদার ও যশোরের কেশবপুর থানার ভারপ্রাপ্ত কর্মকর্তা (ওসি) জসিম উদ্দিনের একটি কথোপকথনের একটি অডিও ভাইরাল হয়েছে। সপ্তাহ দুয়েক আগে যশোর-৬ আসনের সংসদ সদস্য শাহীন চাকলাদার ও যশোরের কেশবপুর থানার ভারপ্রাপ্ত কর্মকর্তা (ওসি) মো. জসিম উদ্দিনের মধ্যে মোবাইলে এই কথপোকথনটি হয়।\nশাহীন চাকলাদার ও ওসি মো. জসিম উদ্দিনের কথোপকথনটি:ওসি: স্লামালাইকুম স্যার।\nশাহীন চাকলাদার: সাতবাড়িয়ার সাইফুল্লাহ কিডা?\nওসি: সাতবাড়িয়া… সাইফুল্লাহ আছে, স্যার ওই ইট ভাটার একটা বিষয় নিয়ে সাইফুল্লাহ, ‘বেলা’য় (বাংলাদেশ পরিবেশ আইনজীবি সমিতি) যেয়ে মামলা-টামলা করে আর কী। বাজে একটা ছেলে স্যার।\nশাহীন চাকলাদার: সাইফুল্লাহ… আপনি এখন রাত্তিরে থানায় বোম মারেন একটা। মারায়ে ওর নামে মামলা করতে হইবে। পারবেন? আপনি থাকলে এগুলো করতে অইবে। না অইলে কোন জায়গায় করবেন? আমি যা বলছি, লাস্ট কথা ইডাই। যদি পারেন ওই এলাকা ঠান্ডা রাখতি, আমি বন ও পরিবেশ বিষয়ক স্থায়ী কমিটির সদস্য। ওখানে কারও বাপের ক্ষমতা নেই। বারবার যেয়ে কেন করে, আপনি কী করেন?\nওসি: ও তো স্যার হাইকোর্টের কাগজ নিয়া আসে বারবার।\nশাহীন চাকলাদার: ওসি হলি, ওসি কিন্তু ডায়নামিক হইতে অয়। আজকে বাগারপাড়া ওসি আসছিল আমার কাছে। ওরে আবার চৌগাছায় দিয়ে দিচ্ছি। ও ওসি..চেনেন? বাগাড়পাড়া ওসিকে চেনেন?\nশাহীন চাকলাদার: কথা বইলেন তার সাথে। তাকে নিয়ে আসতেছি চৌগাছায়। আপনে ওকে যেকোনোভাবে, যেকোনো লোক দিয়ে, কাইলকে যেকোনো দুর্ঘটনা ঘটায়ে কালকে কাজটা করেন, ওকে?\nওসি: স্যার, দেখি স্যার। কী হয়েছে স্যার? ওর কি ডিস্টার্ব করতেছে আবার?\nশাহীন চাকলাদার: ও কী ডিস্টার্ব করবে? আচ্ছা, বন ও পরিবেশ অফিসে আমি আছি। কার বাপের ক্ষমতা আছে এখানে আসবে! আমি বলছি কী, একটা আপনি খেলা খেলে ওকে ভেতরে নিয়ে আসেন। কথা বুঝেন নাই?\nশাহীন চাকলাদার: সব কাজ করেন, না? তালি পরে যেকোনো ভাটায় যেয়ে, দরকার হলি পুলিশের দিয়ে লোক দিয়ে সিভিলে বোম ফাটায় দিয়ে চলে আসুক। বলতে হবি যে হামলা করেছে ডাকাতি করার জন্য। এটা ছিল অমুক। একটা বানাই দিলে অয়া গেল।\nশাহীন চাকলাদার: বেলা-ফেলা আমি দেখবোনে, আমি তো স্থায়ী কমিটির সদস্য।\nওসি: আমি দেখাবনে স্যার কালকে। কালকে সকালে হোয়াটসঅ্যাপে দিয়ে দেবোনে আপনারে, স্যার। হাইকোর্ট থেকে স্পষ্ট নির্দেশনা আসছে ওই যে, সুপার ব্রিকস বন্ধ রাখার নির্দেশ দিসে স্যার।\nশাহীন চাকলাদার: আমাদের এলাকায় স্কুল-কলেজ বাদে আমি আমার এলাকায় কোনো ব্রিকস বন্ধ করব না। যে যেই দিগ্যা। আমি করব না।


এ নির্বাচনে আমরা জিতবো : ওবায়দুল কাদের | যমযম২৪\nHome সারা দেশ এ নির্বাচনে আমরা জিতবো : ওবায়দুল কাদের\nএ নির্বাচনে আমরা জিতবো : ওবায়দুল কাদের\nনোয়াখালী জেলা আওয়ামী লীগ কার্যালয়ে সংবাদ সম্মেলনে বক্তব্য দেন ওবায়দুল কাদের। ছবি: ইত্তেফাক\nআওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, ‘আমরা বিশ্বাস করি এ নির্বাচনে আমরা জিতবো। বিজয়ের মাসে নৌকা বিজয়ের বন্দরে পৌঁছবে এবং বঙ্গবন্ধু কন্যা শেখ হাসিনার নেতৃত্বে মহাজোট সরকার গঠন করবে। আজ সারাদেশে নির্বাচনের শান্তিময় ও উৎসবমুখর পরিবেশ বিরাজ করছে। বিনা বাধায় জনগণ নির্বাচনে ভোট দিতে আসবে। কাজেই জয়ের ব্যাপারে আমাদের কোনো সন্দেহ নেই।’\nশনিবার সকাল ১১টার দিকে নোয়াখালী জেলা আওয়ামী লীগ কার্যালয়ে এক সংবাদ সম্মেলনে সাংবাদিকদের বিভিন্ন প্রশ্নের জবাবে তিনি এসব কথা বলেন।\nবিভিন্ন রকম প্রচার-প্রচারণা চলছে নির্বাচনে সহিংসতা হতে পারে কি-না? এমন প্রশ্নের জবাবে মন্ত্রী বলেন, বাংলাদেশে এ ধরনের আশঙ্কা-শঙ্কা বহুবছর ধরেই নির্বাচনের আগে হয়েছিল। তবে সহিংস কথাটা ছিল না। শঙ্কা ছিল নির্বাচন সুষ্ঠু হবে কি-না। আশঙ্কা-শঙ্কা সবসময়ই থাকবে। তবে শেষ ভালো যার, সব ভালো তার। যেবার বেশি শঙ্কা থাকে, সেবার অনেক বেশি শান্তিময় ও সুষ্ঠু পরিবেশে নির্বাচন অনুষ্ঠিত হয়। মেঘ থাকে, কিন্তু শেষ মুহূর্তে মেঘ কেটে যায়। আমার মনে হয় ইশান কোণে কালো মেঘের যে আনাগোনা ছিল, সেটা অনেকটাই কেটে গেছে। আশা করি বাকিটাও কেটে যাবে।\nদলীয় সরকারের অধীনে সরকারের অধীনে নির্বাচন হচ্ছে- এমন এক প্রশ্নের জবাবে মন্ত্রী বলেন, পৃথিবীর সব গণতান্ত্রিক দেশে এভাবেই নির্বাচন হয়। দলীয় সরকারের সহযোগিতায় অন্যান্য গণতান্ত্রিক দেশের মতো এ দেশেও নির্বাচন কমিশনের অধীনে নির্বাচন হচ্ছে, সরকারের অধীনে নয়। নির্বাচন কমিশনকে নিরপেক্ষ, প্রশংসনীয়, গ্রহণযোগ্য ও অবাধ এবং সুষ্ঠু নির্বাচন অনুষ্ঠানে কর্তৃত্বপূর্ণ, স্বাধীন, নিরপেক্ষ ভূমিকা পালনে সহযোগিতা করছে বর্তমান সরকার। অন্যান্য গণতান্ত্রিক দেশে যে রকম নির্বাচন হয়, ঠিক সেভাবেই সরকার সহায়ক ভূমিকা পালন করছে।\nনির্বাচন কমিশন যে ভূমিকা পালন করছে, তাতে আপনারা সন্তুষ্ট কি না? এ প্রশ্নের জবাবে আওয়ামী লীগের সাধারণ সম্পাদক বলেন, আমরা মোটামুটি সন্তুষ্ট। তবে নির্বাচন কমিশনের মাঝে ভিন্নমত থাকতে পারে। কিন্তু নির্বাচন কমিশন তো জাতিসংঘের নিরাপত্তা পরিষদ নয়। নিরাপত্তা পরিষদের কোনো বিষয়ে সিদ্ধান্ত নিতে গেলে ৫ সদস্যকে ঐকমত্য পৌঁছতে হয়। একজন ভিন্নমত পোষণ করলে সিদ্ধান্তটা আটকে যায়। আমাদের নির্বাচন কমিশন তো নিরাপত্তা পরিষদ নয়। কমিশনের মাত্র একজন ভিন্নমত পোষণ করলেও অন্য চারজনের সংখ্যাগরিষ্ঠতায় কোনো সিদ্ধান্ত আটকে যেতে পারে না। সেদিক থেকে আমি মনে করি সঠিক সিদ্ধান্ত নিচ্ছে নির্বাচন কমিশন।\nবিএনপি ও ঐক্যফ্রন্ট বলেছে, ভোট কেন্দ্র পাহারা দেবে। আপনারাও বলছেন, ভোটকেন্দ্র পাহারা দেবেন- এ প্রসঙ্গে তিনি বলেন, পাহারা কথাটা কোথা থেকে এসেছে? যেখানে ভোটকেন্দ্রে আইনশৃঙ্খলা রক্ষার দায়িত্বে নির্বাচন কমিশন কর্তৃক নিয়োজিত আইন প্রয়োগকারী সংস্থা এবং তাদের সাথে সেনাবাহিনীরও সহযোগী ভূমিকা পালন করছে। রাজনৈতিক দলগুলোর মধ্যে প্রথম বিএনপি-ঐক্যফ্রন্ট থেকে বলা হয়েছে, তারা ভোট কেন্দ্র পাহারা দেবে। তখন ভোটকেন্দ্রে লাঠিসোঁটা নিয়ে পাহারা দিবে এমন একটা মন্তব্যও তো তারা করেছে। সে কারণে আমাদের দল থেকে আমি বলেছিলাম, ঠিক আছে। তারা যদি ভোটকেন্দ্র লাঠিসোঁটা নিয়ে পাহারা দিতে আসে, তাহলে আমরাও একটা পক্ষ। আমাদেরও দায়িত্ব আছে, ভোটকেন্দ্রে শৃঙ্খলা রক্ষার। আমরাও ভোটকেন্দ্র রক্ষা করতে কেন্দ্রে থাকবো। জনগণ যেন শান্তিপূর্ণ ও নিরাপদে ভোট কেন্দ্রে আসতে পারে এবং নিশ্চিন্তে ভোট প্রদান করতে পারে, সে জন্য আমাদেরও একটা দায়িত্ব আছে। যখন কেউ প্রচণ্ডভাবে থ্রেড করে যে লাঠিসোঁটা নিয়ে নির্বাচন কেন্দ্র পাহারা দেবে, তখন সে মুহূর্তে কেন্দ্রে যদি শৃঙ্খলা না থাকে তাহলে মানুষ কিভাবে ভোট দেবে? সে জন্যই আমরাও ভোট রক্ষা করতে এবং জনগণ যেন নিরাপদে যাকে খুশি তাকে ভোট দিতে পারে, সে পরিবেশ নিশ্চিত করার জন্য আইনপ্রয়োগকারী সংস্থার সাথে আমরাও সহযোগিতা করবো।\nএ সময় উপস্থিত ছিলেন নোয়াখালী-৪ আসনের আওয়ামী লীগ প্রার্থী ও জেলা আওয়ামী লীগের সাধারণ সম্পাদক একরামুল করিম চৌধুরী এমপি, উপজেলা পরিষদ চেয়ারম্যান এডভোকেট শিহাব উদ্দিন শাহিন, নোয়াখালী পৌরসভার মেয়র শহিদ উল্যা খান সোহেল, জেলা আওয়ামী লীগের যুগ্ম সাধারণ সম্পাদক আবদুল মমিন বিএসসি, সাংগঠনিক সম্পাদক সামছুদ্দিন সেলিম, সদস্য মাহমুদুর রহমান জাবেদ, সদর উপজেলা আওয়ামী লীগের সাধারণ সম্পাদক এডভোকেট আতাউর রহমান নাছের ও শহর আওয়ামী লীগের সভাপতি আবদুল ওয়াদুদ পিন্টু প্রমুখ।\nPrevious articleকেন্দ্রে গিয়ে ভোট প্রদানের জন্য ভোটারদের প্রতি সেনাপ্রধানের আহ্বান\nNext articleআবারো থ্রি-জি ও ফোর-জি সেবা বন্ধের নির্দেশ


থানার ভেতরে আ. লীগরে দুই গ্রুপের সংঘর্ষ, ওসিসহ আহত ১২ – Bartabazar.com\nথানার ভেতরে আ. লীগরে দুই গ্রুপের সংঘর্ষ, ওসিসহ আহত ১২\nপ্রকাশিত: ১০:১৪ পূর্বাহ্ণ, বৃহঃ, ১৯ সেপ্টেম্বর ১৯\nবুধবার (১৮ সেপ্টেম্বর) রাতে সোনাইমুড়ি থানা প্রাঙ্গণে এ ঘটনা ঘটে।\nথানা সূত্রে জানা যায়, গত কয়েকদিন ধরে আওয়ামী লীগের দুই গ্রুপের মধ্যে সংঘর্ষের ঘটনা ঘটে আসছে। গত মঙ্গলবার (১৬ সেপ্টেম্বর) বড় ধরনের সংঘর্ষ ঘটলে সোনাইমুড়ী থানা পুলিশের ভারপ্রাপ্ত কর্মকর্তা (ওসি) আব্দুস সামাদ পরিস্থিতি নিয়ন্ত্রণে এনে উভয়পক্ষকে বুধবার (১৭ সেপ্টেম্বর) রাতে সালিশি বৈঠক ডেকে সমাধানের আশ্বাস দেন।\nবৈঠক শুরু হওয়ার সময় অন্য আরেকটি গ্রুপের ১৫-২০ জন এসে কোনো কিছু বুঝে ওঠার আগেই এলোপাতাড়ি ককলেট ও বোমা বিস্ফোরণ ঘটায় এবং গোলাগুলি শুরু করে।


Unconstitutional measures are prevailing our politics - Anandabazar\nUnconstitutional measures are prevailing our politics\nছলেবলেকৌশলে ভয় দেখানোই আজকের রাজনীতি\nএ বার কি ভয় ভাঙছে\n২৯ নভেম্বর ২০১৯ ০০:৩৮\nনরেন্দ্র মোদী এবং অমিত শাহ\nদু’টি ‘ঐতিহাসিক’ মধ্যরাতের ছবি পাশাপাশি ফেলে টুইট করেছিলেন শশী তারুর, মঙ্গলবার। একটি উনিশশো সাতচল্লিশ সালের এক মধ্যরাতে জওহরলাল নেহরুর বক্তৃতার ছবি, আর একটি দু’হাজার উনিশ সালের এক মধ্যরাতে দেবেন্দ্র ফডণবীসের চুপিসারে শপথগ্রহণের ছবি। প্রেক্ষাপট, গুরুত্ব ইত্যাদি বহু রকম অসঙ্গতি আছে এই টুইট-তুলনার মধ্যে, তারুর-সুলভ দেখনদারি তো আছেই। কিন্তু আরও অতিরিক্ত কিছুও আছে। মানতেই হবে, দুটোই ‘সত্যি’ ছবি, আজকালকার মতো ‘ফেক’ কিংবা ‘ফোটোশপড্’ নয়। আর যে ছবি সত্যি, তা তো কোনও না কোনও বাস্তবের দিকে নির্দেশ করে বটেই। তাই ভাবছিলাম, কী বলতে পারে পাশাপাশি এই দু’টি ছবি?\nবলতে পারে— ভারত-মা কী ছিলেন, ভারত-মা কী হয়েছেন! কোন শিখর থেকে কোন তলানিতে ডুবেছেন। রাতের বেলা অনেক প্রকারের জরুরি অবস্থাই তৈরি হতে পারে, কিন্তু দেশ যখন ঘুমে অচেতন, তখন কোন পরিস্থিতিকে এত জরুরি ঠাহরে রাষ্ট্রপতি, রাজ্যপাল, প্রধানমন্ত্রী, স্বরাষ্ট্রমন্ত্রী সকলে ব্যস্তসমস্ত হয়ে সরকার তৈরি করে ফেলতে পারেন! কাকপক্ষী না জাগতেই সাত-তাড়াতাড়ি সরকার তৈরি করা হবে— কোন ভাবনা থেকে এই অবস্থানে পৌঁছতে পারেন। না কি কোনও ভাবনারই দরকার পড়ে না? সর্বময় ক্ষমতাবান নরেন্দ্র মোদী, কিংবা ‘চাণক্য’ শিরোপা আদায়কারী অমিত শাহ ভেবে নেন যে, ভারতবাসী মাত্রেই তাঁদের নিয়ে এত মুগ্ধ যে তাঁরা যা-ইচ্ছে-তাই করে গেলেও সকলে হইহই রবে স্বাগত জানাবেন? এই একটি রাত্রিকালীন তৎপরতার মধ্যে কত রকমের অসাংবিধানিকতা আছে যে তার হিসেব করাই মুশকিল।\nতারুর ওই ছবি দুটো পাশাপাশি দিয়ে স্বভাবসিদ্ধ নাটুকেপনা করেছেন ঠিকই, কিন্তু মূল কথাটা ঠিকই বুঝিয়েছেন। যে গণতান্ত্রিক দেশের স্বপ্ন দিয়ে উনিশশো সাতচল্লিশের রাত ভোর হয়েছিল, এত দিনে তা তুমুল কোনও বিস্ফোরণে উড়ে গিয়েছে। গণতন্ত্রের নামে যা পড়ে আছে আমাদের চার পাশে, তার জন্য একটা শব্দই উপযুক্ত। না, পরিহাস নয়। সেই শব্দটা হল— বিভীষিকা।\nপরিহাস কথাটার মধ্যে একটা লঘুতার দ্যোতনা আছে। কিন্তু এত দিনে, কর্নাটক থেকে লোকসভা হয়ে মহারাষ্ট্র— একের পর এক নির্বাচন পদ্ধতি ও প্রক্রিয়া বলে দেয়, ব্যাপারটা মোটেই রসালো নয়, বরং বেশ নীরস, নীরক্ত, ভয়ঙ্কর। এই কারণেই নরেন্দ্র মোদীরা যখন অমিত শাহকে ‘চাণক্য’ বলেন, তার মধ্যে শুধু বুদ্ধিহীনতা আর অজ্ঞানতা দেখতে পাই না, একটা হাড়-হিম করা অনৈতিকতা দেখি। কিছুমাত্র না জেনেই চাণক্যকে এক রাজনৈতিক গুন্ডার স্তরে নামিয়ে আনার ফন্দি দেখি। উল্টো দিকে যখন রণদীপ সুরজেওয়ালার মতো বিরোধী নেতারা বলেন, মোদী ও শাহকে দেখে মনে পড়ছে দুর্যোধন ও শকুনির কথা, তখনও বড্ড দুশ্চিন্তা হয়। এই সব এলোমেলো অর্থহীন উপমার ঘায়ে আসল বিপদের পর্বতসমানতাটা হারিয়ে যাচ্ছে না তো? হ্যাঁ, ঠিকই, যে কোনও রাজনীতির মধ্যেই একটা দুর্বৃত্ত দিক থাকতে পারে, যে কোনও সময়েই। কিন্তু দুর্বৃত্তপনারও রকমভেদ, পরিমাণভেদ, উচ্চতাভেদ হতে পারে। আজকের ভারত রাজনীতি ও সমাজের যে দুর্বৃত্তায়ন দেখছে, তা আগে কল্পনীয়ই ছিল না।\nকংগ্রেস বা সিপিএম বা তৃণমূলের অজস্র অন্যায়ের কথা মনে করিয়ে দেওয়ার জন্য অনেকেই উদ্‌গ্রীব আছেন, থাকবেন। কিন্তু কেবল ভারতীয় দলগুলোই বা কেন। গণতন্ত্রের মহান উদ্ভাবন যে সব দেশে ঘটেছিল সেখানেও গণতন্ত্রের গোড়ার দিন থেকে ঘোড়া কেনাবেচার প্রাদুর্ভাব দেখা গিয়েছে। অন্য দিকের লোককে যেন তেন প্রকারেণ নিজের দিকে নিয়ে আসার প্রবণতা তো সব রাজনীতিতেই। গণতন্ত্রের রাজনীতিও তার থেকে বেরোতে পারেনি। সাধে কি পার্লামেন্ট বস্তুটাকে সকৌতুকে ‘হাউস অব কার্ডস’ বলে! উনিশ শতকের আমেরিকার প্রবাদপ্রতিম প্রেসিডেন্ট এব্রাহাম লিঙ্কনও স্থির করেছিলেন যে কোনও মূল্যেই হোক, দেশ থেকে ‘দাসপ্রথা’ উঠিয়ে দেওয়ার জন্যে ‘যা করতে হয় করবেন’ (‘এনি মিনস নেসেসারি’)। বিপক্ষের নেতাদের বুঝিয়েশুনিয়ে, কিংবা চাপ দিয়ে, কিংবা টোপ ফেলে, নিজেদের পক্ষে আনবেন। তখনকার এক পার্লামেন্টারিয়ান লিখেছিলেন, ‘‘দ্য গ্রেটেস্ট মেজ়ার অব দ্য নাইনটিন্থ সেঞ্চুরি ওয়জ় পাসড বাই করাপশন এডেড অ্যান্ড অ্যাবেটেড বাই দ্য পিয়োরেস্ট ম্যান ইন আমেরিকা।’’ কিন্তু পথ যতই এক রকমের হোক, লক্ষ্যটা ইতিমধ্যে বহুলাংশে এবং মৌলিক ভাবে পাল্টেছে। ওই পরিবর্তনটা খেয়াল করা খুব জরুরি কাজ।\nএত দিন আমরা দেখেছি রাজনীতিতে মানুষকে নেতৃত্বদানের একটা পদ্ধতি ছিল। পদ্ধতি না থাক, তেমন একটা ইচ্ছা ছিল। সামনে কোনও গন্তব্য আছে, এমন একটা বিশ্বাস ছিল। বিশ্বাস না থাক, চার পাশটার বিরুদ্ধে একটা প্রতিবাদ ছিল। কিন্তু এই সব কিছু ছাড়িয়ে, মানুষকে ভুল বুঝিয়ে ভয় দেখিয়ে ‘সিস্টেম’ বা ব্যবস্থাকে কুক্ষিগত রাখাটা এত নির্লজ্জ রকমের স্পষ্ট ছিল না কোনও দিন। কোন রাজনৈতিক লক্ষ্য ‘নৈতিক’ ভাবে সমর্থনীয়, আর কোনটা নয়, তা নিয়ে বিস্তর তর্কবিতর্ক হতে পারে। কিন্তু যত ক্ষণ একটা ‘রাজনীতি’ আছে, তত ক্ষণ সে সবই একটু গুরুত্বসহকারে গ্রহণীয়। কিন্তু সমস্ত ‘রাজনীতি’ অতিক্রম করে কেবল সবার চোখে ধুলো দেওয়ার ‘ছলবলকৌশল’টা কোনও নীতি হতে পারে কি?\nআসল কথা, কোনও কোনও অনৈতিকতা বিতর্কের ঊর্ধ্বে। ভোটের নামে মানুষকে গ্রামেশহরে হাটেবাজারে বিধানসভায়-লোকসভায় ‘কিনে ফেলা’র পদ্ধতিটা যে পুরোদস্তুর প্রস্তরযুগীয় বর্বরতা, তা নিয়ে তর্ক থাকতে পারে না। এই বর্বরতাকে রাজনীতি বলা যায় না এই জন্যই যে এর কোনও ‘নীতি’ নেই, আছে শুধু ‘অস্ত্র’। প্রথম অস্ত্র, বিপুল পরিমাণ টাকা ছড়ানো। দ্বিতীয় অস্ত্র, যে কোনও প্রকারে ভয় দেখানো। তাই মহারাষ্ট্রে যা ঘটে গেল, তাকে নেহাত ‘ঘোড়া কেনা-বেচা’ বলে সাধারণ রাজনীতির ধরনধারণের সঙ্গে মিলিয়ে ফেলা ঠিক নয়। ও পাপ অতীতেও ছিল, ভবিষ্যতেও থাকবে। কিন্তু বর্তমান ভারতের রাজনীতিতে অর্থব্যবসা যে কুৎসিত পর্যায় ছুঁয়েছে, এবং হুমকি-হামলা পন্থা যে নির্লজ্জতায় পৌঁছেছে— তা অভূতপূর্ব।\nএই নেতাদের কাছে আমজনতা হল কীটাণুকীটের মতো। তাঁরা ভাবেন— তাদের ভুল বোঝানো বাঁ হাতের খেল। তাই রাজ্যে রাজ্যে রাজ্যপালকে এই ভাবে প্রকাশ্যত দলভৃত্যে পরিণত করা হয়। রাষ্ট্রপতিকে গভীর রাতে উঠিয়ে তাঁকে দিয়ে স্বাক্ষর করানো যায়। একের পর এক রাজ্যে সহস্র কোটি টাকার লোভ দেখিয়ে কিংবা মামলার ভয় দেখিয়ে বিরোধী নেতাদের কব্জা করে ফেলা যায়। বিরোধী নেতাকে রাতের অন্ধকারে নিজের পক্ষে টেনে এনে পরের দিনই তাঁর বিরুদ্ধে দায়ের মামলা তুলে নেওয়া যায়। (পরের দিনই, কেননা হাতে-গরম দান-প্রতিদানটা গুরুত্বপূর্ণ।) নির্বাচনী বন্ডের ৯৫ শতাংশ একা বিজেপির দখলে, সেই কথা প্রকাশ হয়ে গেলেও বিন্দুমাত্র অস্বস্তিবোধ ঘটে না। যে দিন প্রধানমন্ত্রীর নির্দেশে মহারাষ্ট্রে সাংবিধানিক প্রথা অমান্য করে অন্যায় ভাবে সরকার গঠিত হল, তার পর দিনই সংসদে দাঁড়িয়ে সংবিধানের প্রতি স্বয়ং প্রধানমন্ত্রী আভূমি প্রণতি জানাতে পারেন।\nসর্বোপরি, এত সব অন্যায়, অনাচার, দ্বিচারিতা খর সূর্যালোকের মতো স্পষ্ট হয়ে গেলেও তাঁরা নিতান্ত নিশ্চিন্ত থাকতে পারেন, কেননা তাঁরা মনে করেন মানুষের ক্ষমতাই নেই তাঁদের আটকানোর। মনে করেন যে, রাজনীতির মাঠে তাঁদের এই ব্যাপক দুর্নীতির অধিকার ও ক্ষমতা সকলে মেনে নিয়েছেন।\nমনে করেন যে, যাঁরা এখনও মেনে নেননি, তাঁদের মানানোর ‘ব্যবস্থা’ করা যাবে দ্রুত। শুধু মায়াবতী বা অজিত পওয়ারদের বাগে আনাই তো নয়। অসমের এনআরসি থেকে কাশ্মীরের অতিনিয়ন্ত্রণ— সমস্ত ক্ষেত্রেই আমরা আসলে সেই একটিই মহাপন্থার প্রয়োগ দেখছি: ভয় দেখানো। নীতি মানেই এখন ভীতিপ্রদর্শনের কলাকৌশল। দৃষ্টি মানেই বার্তাপ্রদান। সেই বার্তা যে, নিজেদের সমর্থক সমাজের বাইরে অন্যদের প্রতি তাঁদের কেবল বিরাগ নেই— আছে সুতীব্র ঘৃণা ও প্রতিহিংসাপরায়ণতা। তাই অন্যরা সময় থাকতে সাবধান হন।\nতারুরের ছবির মাহাত্ম্য এখানেই। আমাদের দেশ আসলে আবারও এসে দাঁড়িয়েছে এক ঐতিহাসিক পটভূমিকায়। রাজনীতির অধোগমন নতুন কথা নয়, অমন আমরা দেশেবিদেশে অনেক দেখেছি, শুনেছি। কিন্তু রাজনীতি বলতে যা জানি-শুনি-বুঝি, তার মৌলিক ‘নৈতিক’ সীমারেখাগুলো আগে কখনও এত দ্রুত বেগে পেরিয়ে যাইনি আমরা।\nতবে কিনা, একটাই আশা থাকে এত কিছুর পরও। শাসকরা যা-ই ভাবুন না কেন, এ দেশে অতঃপর নৈতিক রাজনীতি বলে কিছু থাকবে কি না— তাঁরা নন— শেষ পর্যন্ত তা ঠিক করবেন মানুষই। ভয় দেখানো জারি থাকলেও সকলে ভয় পাবেন, না কি সদলবলে রুখে উঠবেন, তা স্থির করে নেবেন মানুষই।\nNarendra Modi Amit Shah Shashi Tharoor Maharashtra Devendra Fadnavis


আপডেট- ২৬-০১-২০২০ ০৪:০৩:৩৫\nইচ্ছেমতো ফি বাড়াচ্ছে রাজধানীর স্কুলগুলো, জিম্মি অভিভাবকরা\nনতুন বছরে রাজধানীর স্কুলগুলোতে বেতনসহ বিভিন্ন ফি বাড়ার হিড়িক লেগেছে। অভিভাবকদের অভিযোগ, প্রতিবছর এমন ফি বৃদ্ধিতে হিমশিম খেতে হচ্ছে তাদের। স্কুল কর্তৃপক্ষ বলছে, নিয়ম মেনেই তারা বেতনসহ বিভিন্ন ফি বাড়াচ্ছে। প্রশাসন বলছে, অনুমোদন না নিয়েই এসব ফি বাড়ানো হচ্ছে। প্রমাণ পেলে টাকা ফেরত দেয়াসহ আইনানুগ ব্যবস্থা নেয়া হবে।\nমতিঝিল আইডিয়াল স্কুল। নিয়ম থাকলেও অভিভাবকদের সঙ্গে কথা না বলেই ২০১৬ থেকে ২০২০ সাল পর্যন্ত তিনবার বেতন বাড়িয়েছে। সেশন ফি, ওয়াসা বিদ্যুৎসহ নানা ফির পাশাপাশি প্রতিটি শিক্ষার্থীকে বেতন বাবদ এবার বাড়তি গুণতে হবে প্রায় আড়াই হাজার টাকা। এ নিয়ে নানা অভিযোগ স্কুলটির বনশ্রী শাখার অভিভাবকদের।\nএক অভিভাবক বলেন, অভিভাকদের সঙ্গে আলোচনা না করেই ১শ’ থেকে ২শ’ টাকা করে প্রতি বছর তারা বেতন বাড়াচ্ছে।\nআরেক অভিভাবক বলেন, এভাবে প্রতি বছর বেতন বাড়ালে তো আমাদের জন্য সমস্যা হয়ে যাচ্ছে।\nআরও একজন অভিভাবক অভিযোগ করে বলেন, একজন ছাত্র আজ ৪ বছর ধরে এখানে পড়ছে। এখন তাকে আবার অতিরিক্ত ৮ হাজার টাকা দিয়ে রিঅ্যাডমিশন নিতে হয়।\nএ বিষয়ে মতিঝিল আইডিয়াল স্কুল অ্যান্ড কলেজের অধ্যক্ষ ক্যামেরায় কথা বলতে রাজি হননি। তবে একে স্কুলের প্রধান অকপটেই স্বীকার করলেন বেতনসহ সেশন ফি বাড়ানোর বিষয়টি।\nঢাকা একে উচ্চ বিদ্যালয় অধ্যক্ষ মো. ফজলুল হক বলেন, ৬ষ্ঠ থেকে অষ্টম শ্রেণি পর্যন্ত গত বছর ছিল ৬ হাজার টাকা। বেতন ছিল ৬৫০ টাকা। মোট খরচ ছিল ৬ হাজার ৬৫০ টাকা। এ বছর আমরা করেছি বেতন চার্জ ৬৬০০ টাকা, আর মাসিক বেতন ৭০০ টাকা। মোট খরচ ৭ হাজার তিনশত টাকা।\nঅধিকাংশ স্কুলে বেতন ও ফি বাড়ালেও শিক্ষা মন্ত্রণালয়ের ২০১৬ সালের পরিপত্র অনুযায়ী জেলা প্রশাসনের অনুমোদনের বাধ্যবাধকতা মানে না কোনো স্কুলই।\nঢাকা অতিরিক্ত জেলা প্রশাসক ফারজানা জামান বলেন, জেলা শিক্ষা অফিসারের কাজ থেকে এখন পর্যন্ত আমি কোনো ধরনের সুপাশি কিংবা আবেদন পাইনি। এখানে অনুমোদনের তো কোনো প্রশ্নই আসে না।\nমাধ্যমিক ও উচ্চ শিক্ষা অধিদপ্তর বলছেন, নিয়ম বহির্ভূত ফি ও বেতন আদায়ের বিরুদ্ধে ১৬টি টিম মনিটরিং করছে। প্রমাণ পেলেই ব্যবস্থা নেয়া হবে।\nঢাকা মাধ্যমিক ও উচ্চ শিক্ষা অধিদপ্তরের মহাপরিচালক ড. সৈয়দ মো. গোলাম ফারুক বলেন, যদি তারা কৌশল করে চাপ দিয়ে টাকা আদায়ের চেষ্টা করে। তাহলে অবশ্যই আমরা ব্যবস্থা নেব। যদি এ রকম অতিরিক্ত ফি নিয়ে থাকে, তাহলে আমরা তাদের বাধ্য করব তারা যেনো অভিভাবকদের এ টাকা ফেরত দিয়ে দেয়।\nঢাকা মহানগরিতে এমপিও ও ননএমপিও মিলে বেসরকারি প্রায় ৩৫১টি শিক্ষা প্রতিষ্ঠান রয়েছে।\nসন্তানের স্কুলের সেশন চার্জ বেতন ছাড়াও নানা ফির জাতাকলে পিষ্ট অভিভাবকরা। শিক্ষার মতো মৌলিক অধিকার প্রতিষ্ঠায় ফি যেন অন্তরায় না হয় সেটি নিশ্চিত করার দাবি জানিয়েছেন সংশ্লিষ্টরা।


ড. নাঙ্গলকোট - comillaweb.com\nSeptember 2, 2015\tকুমিল্লা জেলা, ড. নাঙ্গলকোট, সংক্ষিপ্ত সংবাদ\nমো. আলা উদ্দিন :– গ্যাস ও বিদ্যুতের মূল্য বৃদ্ধি কার্যকর হওয়ার সঙ্গে সঙ্গেই কুমিল্লার নাঙ্গলকোটে বেড়ে গেছে গ্যাস চালিত সিএনজি-বিদ্যুতের চার্জে চালিত অটোরিক্সার ভাড়া। সরকারি সিদ্ধান্ত না এলেও উপজেলার বিভিন্ন রুটে চলাচলকারী সিএনজি ও অটোরিক্সা চালকরা গত মঙ্গলবার থেকেই যাত্রীদের কাছ থেকে বাড়তি ভাড়া আদায় করছে। অতিরিক্ত ভাড়া আদায় নিয়ে যাত্রীদের সঙ্গে অটোরিক্সা এবং গ্যাসচালিত যানবাহন চালকদের সাথে ঝগড়ার ...\nরোটারী ক্লাব অব নাঙ্গলকোট গঠনের লক্ষ্যে আলোচনা সভা\nAugust 29, 2015\tকুমিল্লা জেলা, ড. নাঙ্গলকোট, সংক্ষিপ্ত সংবাদ\nমো. আলাউদ্দিন :– রোটারী ক্লাব অব নাঙ্গলকোট (প্রস্তাবিত) গঠনের লক্ষ্যে এক আলোচনা সভা নাঙ্গলকোট উপজেলা মিলনায়তনে অনুষ্ঠিত হয়েছে। সভায় বক্তব্য রাখেন- রোটারী ক্লাব অব কুমিল্লা লালমাই এর প্রেসিডেন্ট আবুল হোসেন ছোটন, সাবেক প্রেসিডেন্ট বাবু চিত্ত রঞ্চন ভৌমিক ও এরিয়া অ্যাসিটেন্ট গভর্নর সফিকুল ইসলাম শামীম। স্বাগত বক্তব্য রাখেন, ব্যবসায়ী আবদুল হক। অন্যান্যদের মধ্যে উপস্থিত ছিলেন- শাহ মোঃ খোরশেদ আলম মজুমদার, ...


ফের ঝটকা! নিউজিল্যান্ডের পর এবার ওয়েস্ট ইন্ডিজও রদ করতে পারে পাকিস্তান সফর\nনয়া দিল্লিঃ পাকিস্তানের (Pakistan) বিরুদ্ধে টি-২০ সিরিজ শুরু হওয়ার আগেই ওয়েস্ট ইন্ডিজ (West Indies) টিম বড়সড় ঝটকা খেল। পাকিস্তান সফরে পৌঁছন ক্যারিবিয়ান টিমের তিন ক্রিকেটার সহ এক স্টাফ মেম্বার করোনায় আক্রান্ত হয়েছে। সবার করোনার পরীক্ষার পর ওয়েস্ট ইন্ডিজ বোর্ড এই কথা স্বীকার করেছে। তাঁরা জানিয়েছে যে, দলের ৪ সদস্য করোনায় আক্রান্ত হয়েছে। তাঁদের সবাইকে একান্তবাসে রাখা হবে। বলে দিই, ওয়েস্ট ইন্ডিজ আর পাকিস্তানের মধ্যে আগামীকাল সোমবার প্রথম টি-২০ ম্যাচ খেলা হতে চলেছে।\nওয়েস্ট ইন্ডিজ দলের যেই প্লেয়াররা করোনায় আক্রান্ত হয়েছেন, তাঁদের মধ্যে একজন বামহাতি জোরে বোলার শেলডন কট্রিল, অলরাউন্ডার রোস্টন চেজ আর কাইল মেয়ার্স রয়েছেন। এছাড়াও টিম ম্যানেজমেন্টের এক সদস্যও করোনায় আক্রান্ত হয়েছেন। সবাইয়ের করোনা পরীক্ষা পাকিস্তানের করাচিতে করা হয়েছে।\nকরোনায় আক্রান্ত হওয়ার পর এদের আগামীকাল হতে চলা ম্যাচে আর মাঠে নামানো হচ্ছে না। তবে, আশঙ্কা কিছুটা থেকেই যাচ্ছে। কারণ, এর আগে ভারত যখন ইংল্যান্ডের সফরে গিয়েছিল, তখন ভারতের কোচ এবং একজন সাপোর্ট স্টাফ করোনায় আক্রান্ত হওয়ার পর সিরিজের লাস্ট টেস্ট রদ হয়ে গিয়েছিল। এখন প্রশ্ন উঠছে যে, এবার কী তবে ওয়েস্ট ইন্ডিজের পাকিস্তান সিরিজ রদ হবে?\nউল্লেখ্য, এর আগে পাকিস্তানে যাওয়া নিউজিল্যান্ড দল আচমকাই সফর রদ করে দেশে ফিরে যায়। নিরাপত্তার কারণ দেখিয়ে নিউজিল্যান্ড তাঁদের সফর রদ করে। নিউজিল্যান্ডের সফর রদের পর পাকিস্তান বড়সড় ঝটকা খায়। কারণ, বহুবছর পর পাকিস্তানে আন্তর্জাতিক সিরিজ হতে চলেছিল, আর সেই সিরিজ শুরুর আগে রদ হয়ে যায়।\nনিউজিল্যান্ডের পর ইংল্যান্ডও তাঁদের পাকিস্তান সফর রদ করে দেয় একই কারণ দেখিয়ে। এরপর পাকিস্তান ক্রিকেট বোর্ড তাঁদের বিরুদ্ধে ষড়যন্ত্র হচ্ছে বলে আখ্যা দেয়। দুই দেশের সিরিজ রদ হওয়ার পর ওয়েস্ট ইন্ডিজ সফর নিয়ে আশা দেখছে পাকিস্তান। আর এর মধ্যে ক্যারিবিয়ান দলের সদস্যদের করোনা আক্রান্ত হওয়ার খবর প্রকাশ্যে আসায় ফের আশঙ্কার মেঘ ঘনিয়েছে।


র‌্যাব পরিচয়ে ডাকাতিতে গ্রেপ্তার ঢাকা ডিবির এসআই না’গঞ্জের ফতুল্লার রাশেদ – শীর্ষ খবর ডটকম\nর‌্যাব পরিচয়ে ডাকাতিতে গ্রেপ্তার ঢাকা ডিবির এসআই না’গঞ্জের ফতুল্লার রাশেদ\nPub: Tuesday, January 14, 2020 4:50 PM\nস্টাফ রিপোর্টার, নারায়ণগঞ্জ : র‌্যাব পরিচয়ে ডাকাতির অভিযোগে ঢাকা মহানগর গোয়েন্দা পুলিশের (ডিবি) এসআই সৈয়দ মো. রাশেদুল আলম (৩৮) কে গ্রেপ্তার করা হয়েছে। রাশেদুলের বাড়ি নারায়ণগঞ্জ সদর উপজেলার ফতুল্লা তানার ভূঁইগড়ে। তার বাবার নাম শহিদুল্লাহ।\nসোমবার ১৩ ডিসেম্বর ডাকাতির অভিযোগে গ্রেপ্তার সৈয়দ রাশেদুল আলমকে সাত দিন রিমান্ডে নেওয়ার আবেদন করে ওয়ারী থানার পুলিশ। ঢাকার চিফ মেট্রোপলিটন ম্যাজিস্ট্রেট (সিএমএম) আদালত তাকে দুই দিন রিমান্ডে নিয়ে জিজ্ঞাসাবাদ করার অনুমতি দিয়েছেন।\nমামলার তদন্ত কর্মকর্তা ওয়ারী থানার উপপরিদর্শক (এসআই) হারুন অর রশীদ বলেন, গত ৫ ডিসেম্বর র‌্যাব-১০এর পরিচয়ে পিস্তল ঠেকিয়ে রাজধানীর ওয়ারী এলাকার টিপু সুলতান রোডে শফিউল আলম আজাদসহ তিনজনকে গাড়িতে ওঠান অজ্ঞাত আসামিরা। তাঁদের কাছে নগদ সাড়ে পাঁচ লাখ টাকাসহ মোবাইল ফোন কেড়ে নেন। এ ঘটনায় গত ১৮ ডিসেম্বর শফিউল আলম বাদী হয়ে অজ্ঞাত পাঁচ থেকে ছয়জনকে আসামি করে ওয়ারী থানায় মামলা করেন। এখন পর্যন্ত এই মামলায় ছয়জনকে গ্রেপ্তার করেছে ওয়ারী থানার পুলিশ।\nর‌্যাব পরিচয়ে ডাকাতি করার অভিযোগের মামলায় এর আগে পাঁচজন গ্রেপ্তার হয়েছে। প্রত্যেকে ঢাকার আদালতে ডাকাতির ঘটনায় জড়িত থাকার কথা স্বীকার করে ১৬৪ ধারায় জবানবন্দি দিয়েছেন। আসামিদের দেওয়া জবানবন্দি এবং তথ্যপ্রযুক্তির অনুসন্ধানে ওই ডাকাতির ঘটনায় জড়িত থাকার অভিযোগে ডিবির এসআই সৈয়দ রাশেদুল আলমকে গ্রেপ্তার করা হয়। এসআই সৈয়দ রাশেদুল আলম ছাড়া অন্য আসামিরা হলেন সাগর, রাজীব, রাসেল, রিপন গাজী ও মুক্তার হোসেন।\nতদন্ত কর্মকর্তা হারুন অর রশীদ আদালতকে প্রতিবেদন দিয়ে বলেন, ডাকাতির ঘটনার অন্যতম পরিকল্পনাকারী হলেন এসআই সৈয়দ রাশেদুল আলম। ডাকাতি করার এক লাখ টাকা আসামির বাসার আলমারি থেকে উদ্ধার করা হয়েছে, যা মামলার আলামত হিসেবে জব্দ করা হয়েছে। এর আগে যে পাঁচজন আসামি আদালতে জবানবন্দি দিয়েছেন, তাঁরা আসামি রাশেদুল আলমের জড়িত থাকার কথা উল্লেখ করেছেন।\nডাকাতির ঘটনার বিষয়ে মামলার বাদী শফিউল আলম বলেন, তিনি ওয়ারীর ভজহরি সাহা স্ট্রিটের একটি বাসায় ভাড়া থাকেন। গত ৫ ডিসেম্বর মাদারীপুরে যাওয়ার জন্য সকাল ৯টা ৪০ মিনিটে বাসা থেকে বের হন। সঙ্গে ছিল তাঁর বন্ধু সিয়াম উদ্দিন ও ভাগনে মাহমুদুল হাসান এবং সাড়ে ৫ লাখ টাকা। ওয়ারীর টিপু সুলতান সড়কের ফখরুদ্দিন বিরিয়ানি দোকানের সামনে পাঁচ থেকে ছয়জন অজ্ঞাত পরিচয় ব্যক্তি একটি মাইক্রোবাসে করে এসে নিজেদের র‌্যাব-১০এর সদস্য হিসেবে পরিচয় দেন। তাঁদের মধ্যে একজন ব্যক্তি সাদা কাগজ দেখান বাদী শফিউলকে। সেই কাগজে লেখা ছিল একটি মোবাইল ফোন নম্বর। অজ্ঞাত সেই লোক তাঁকে জানান, কাগজে যাঁর ফোন নম্বর লেখা তাঁকে ধরতে হবে। তখন লোকটি তাঁর মোবাইল ফোনে বাদী শফিউলের ছবি দেখান।\nমামলার এজাহারে আরও বলা হয়, অপরিচিত ওই ব্যক্তিরা অস্ত্রের মুখে তাঁদের মাইক্রোবাসে উঠতে বাধ্য করেন। বাদীকে বসতে দেওয়া হয় গাড়িচালকের ঠিক পেছনে। তাঁর সঙ্গে বসা ছিল দুই ব্যক্তি। আর মাইক্রোবাসের একেবার পেছনে সিয়াম ও মুন্নাকে বসায়। চালকের পাশে যে ব্যক্তি বসে ছিলেন, গাড়িতে থাকা অন্যরা তাঁকে স্যার বলে সম্বোধন করছিলেন। তাঁর কাছে পিস্তল, হাতকড়া ও ওয়াকিটকি ছিল। গাড়িতে ওঠানোর পর তাঁদের প্রথমে নিয়ে যাওয়া হয় ডেমরা এলাকার দিকে। সেখানে ঘোরাঘুরি করার পর তাঁদের দুপুর সাড়ে ১২টার দিকে ঢাকা-মাওয়া সড়কে নিয়ে আসা হয়। তাঁদের হাত-পা, চোখ বেঁধে নিয়ে যাওয়া হয় মুন্সিগঞ্জের শ্রীনগর থানার ছনবাড়ী এলাকায়। রাত ৭টা ৪০ মিনিটের দিকে তাঁদের ঢাকা-মাওয়া সড়ক এলাকার একটি নির্জন স্থানে নামিয়ে দিয়ে পালিয়ে যায় ডাকাতরা। বাদী শফিউলের কাছে থাকা নগদ সাড়ে ৫ লাখ টাকা, মোবাইল ফোন, ব্যাংকের এটিএম কার্ড, বাদীর বন্ধু সিয়াম ও ভাগনে মাহমুদুলের মোবাইল ফোন ও টাকা-পয়সা কেড়ে নেয়।\nওই সময় আল্লাহর কাছে ওসি প্রদীপের বিচার চেয়েছিলাম\nস্বাধীনতা বিরোধীরা দেশকে নিয়ে নানা ষড়যন্ত্রে লিপ্ত : স্মৃতি এমপি\nধ্বংসস্তূপ লেবাননে সরকারবিরোধী বিক্ষোভ, ব্যাপক সংঘর্ষ\nকরোনা মধ্যেই ডেঙ্গু, রাজধানীর বিভিন্ন হাসপাতালে ১৬ রোগী\nঘুষ দিতে পারি না বলে আমাদের রেজিস্ট্রেশনও হয় না: ডা. জাফরুল্লাহ\nফোনালাপ যাচাই-বাছাই হবে, দোষ পেলে এসপির বিরুদ্ধেও ব্যবস্থা: র‌্যাব


দীঘার সৈকতে শ্রাবন্তী ঘনিষ্ঠ নতুন এক পরপুরুষের সঙ্গে! ছবি ফাঁস হতেই হইচই সোশ্যাল মিডিয়ায় - Kolkata Journal\nঅভিনেত্রী শ্রাবন্তী চ্যাটার্জী তার মিষ্টি অভিনয়ের মাধ্যমে বারংবার মন জয় করে নিয়েছেন দর্শকদের। অনেকেই তাকে বলেন ঠিক যেন ‘পাশের বাড়ির মেয়ে’। তবে খুব অল্প বয়স থেকে অভিনয় করে টলিউডে যেরকম সাফল্য পেয়েছেন শ্রাবন্তী ব্যক্তিগত জীবনে কিন্তু তা পাননি।\nমাত্র ১৬ বছর বয়সে বাড়ি থেকে পালিয়ে গিয়ে তিনি বিয়ে করেছিলেন পরিচালক রাজীব বিশ্বাসকে। দীর্ঘদিন সেই সম্পর্কে থাকার পর অবশেষে ২০১৬ সালে বিবাহ বিচ্ছেদ করেন তিনি। সেই বছরই দ্বিতীয় বিবাহ করেন মডেল কৃষ্ণন রাজ কে। তবে এক বছর পরে ভেঙে যায় সেই সম্পর্ক।\n২০১৯ সালে তৃতীয় বিয়ে করেছিলেন তিনি ব্যবসায়ী রোশন সিংয়ের সঙ্গে। কিন্তু সম্প্রতি ভেঙেছে তার তৃতীয় বিবাহও। পাশাপাশি তার রাজনৈতিক ক্যারিয়ারও সাফল্যের মুখ দেখতে ব্যর্থ হয়েছে।\nতবে ব্যর্থ সম্পর্ক ও ব্যর্থ রাজনৈতিক ক্যারিয়ারের ছাপ তিনি পড়তে দেননি তার টলিউড ক্যারিয়ারে। জোর কদমে শুরু করেছেন তার পরবর্তী ছবির শুটিং। এর মধ্যেই তাঁর পরবর্তী ছবির শুটিংয়ে তিনি গিয়েছিলেন দিঘাতে। সেখানেই ছবির ক্রুয়ের সঙ্গে দাঁড়িয়ে তোলেন তিনি একটি ফটো।\nসুন্দর কণ্ঠে ঝাকানাকা ড্রেস পরে স্টেজ কাপালেন অভিনেত্রী নুসরত জাহান! তুমুল ভাইরাল ভিডিও\nযেখানে এক পুরুষ ক্রুয়ের কাঁধে হাত রেখে ফটো তুলতে দেখা যায় অভিনেত্রী কে। এরপরই সোশ্যাল মিডিয়ায় হইচই পড়ে যায়। নেটিজেনরা বলতে থাকেন ইনি হয়তো শ্রাবন্তীর চতুর্থ প্রেমিক হতে চলেছেন।\nতবে এখনো পর্যন্ত এ ব্যাপারে মুখ খোলেননি অভিনেত্রী। তিনি এখন ব্যস্ত নতুন ব্যবসা নিয়ে। সম্প্রতি উত্তর চব্বিশ পরগণার মধ্যমগ্রামে তিনি খুলে ফেলেছেন তার নতুন জিম। সব মিলিয়ে টলিউডের ক্যারিয়ার এবং নতুন ব্যবসা নিয়ে ভালোই আছেন অভিনেত্রী।\nPrevious গোটা বিশ্বের দশ সুন্দরীর এক সুন্দরী হলেন ভারতের এক রাজকন্যা! তার রূপে মুগ্ধ নেটিজেনরা\nNext ‘প্রাক্তন’ এ অপরাজিতা আঢ্য নন, বরং ‘মালিনী’ হওয়ার কথা ছিল অর্পিতা চ্যাটার্জীর! গোপন তথ্য ফাঁস করলেন শিবপ্রসাদ-নন্দিতা স্বয়ং


বিলাতে কাঞ্চনের পূজা — জীবনের উদ্দেশ্য কর্ম না ঈশ্বরলাভ?\n১৮৮৪, ১৫ই জুন\nশ্রীরামকৃষ্ণ (প্রতাপের প্রতি) — তুমি বিলাতে গিয়েছিলে, কি দেখলে, সব বল।\nপ্রতাপ — বিলাতের লোকেরা আপনি যাকে কাঞ্চন বলেন, তারই পূজা করে — অবশ্য কেউ কেউ ভাল লোক — অনাসক্ত লোক আছে। কিন্তু সাধারণতঃ আগাগোড়া রজোগুণের কাণ্ড। আমেরিকাতেও তাই দেখে এলুম।\n[বিলাত ও কর্মযোগ — কলিযুগে কর্মযোগ না ভক্তিযোগ ]\nশ্রীরামকৃষ্ণ (প্রতাপকে) — বিষয়কর্মে আসক্তি শুধু যে বিলাতে আছে, এমন নয়। সব জায়গায় আছে। তবে কি জান? কর্মকাণ্ড হচ্ছে আদিকাণ্ড। সত্ত্বগুণ (ভক্তি, বিবেক, বৈরাগ্য, দয়া এই সব) না হলে ঈশ্বরকে পাওয়া যায় না। রজোগুণে কাজের আড়ম্বর হয়। তাই রজোগুণ থেকে তমোগুণ এসে পড়ে। বেশি কাজ জড়ালেই ঈশ্বরকে ভুলিয়ে দেয়। আর কামিনী-কাঞ্চনে আসক্তি বাড়ে।\n“তবে কর্ম একেবারে ত্যাগ করবার জো নাই। তোমার প্রকৃতিতে তোমায় কর্ম করাবে। তা তুমি ইচ্ছা কর আর নাই কর। তাই বলেছে অনাসক্ত হয়ে কর্ম কর। অনাসক্ত হয়ে কর্ম করা; — কিনা, কর্মের ফল আকাঙ্ক্ষা করবে না। যেমন পূজা জপতপ করছো, কিন্তু লোকমান্য হবার কিম্বা পুণ্য করবার জন্য নয়।\n“এরূপ অনাসক্ত হয়ে কর্ম করার নাম কর্মযোগ। ভারী কঠিন। একে কলিযুগ, সহজেই আসক্তি এসে যায়। মনে করছি অনাসক্ত হয়ে কাজ করছি কিন্তু কোন্ দিক দিয়ে আসক্তি এসে যায়, জানতে দেয় না। হয়তো পূজা মহোৎসব করলুম, কি অনেক গরিব কাঙালদের সেবা করলুম — মনে করলুম যে, অনাসক্ত হয়ে করছি, কিন্তু কোন্ দিক দিয়ে লোকমান্য হবার ইচ্ছা হয়েছে, জানতে দেয় না। তবে একেবারে অনাসক্ত হওয়া সম্ভব কেবল তাঁর, যাঁর ঈশ্বর দর্শন হয়েছে।”\nএকজন ভক্ত — যাঁরা ঈশ্বরকে লাভ করেন নাই তাঁদের উপায় কি? তাঁরা কি বিষয়কর্ম সব ছেড়ে দেবেন?\nশ্রীরামকৃষ্ণ — কলিতে ভক্তিযোগ। নারদীয় ভক্তি। ঈশ্বরের নামগুণগান ও ব্যাকুল হয়ে প্রার্থনা করা; ‘হে ঈশ্বর, আমায় জ্ঞান দাও, আমায় দেখা দাও।’ কর্মযোগ বড় কঠিন। তাই প্রার্থনা করতে হয়, ‘হে ঈশ্বর, আমার কর্ম কমিয়ে দাও। আর যেটুকু কর্ম রেখেছো, সেটুকু যেন তোমার কৃপায় অনাসক্ত হয়ে করতে পারি। আর যেন বেশি কর্ম জড়াতে না ইচ্ছা হয়।’\n“কর্ম ছাড়বার জো নাই। আমি চিন্তা করছি, আমি ধ্যান করছি, এও কর্ম। ভক্তিলাভ করলে বিষয়কর্ম আপনা-আপনি কমে যায়। আর ভাল লাগে না। ওলা মিছরির পানা পেলে চিটেগুড়ের পানা কে খেতে চায়?”\nএকজন ভক্ত — বিলেতের লোকেরা কেবল “কর্ম কর” করে। কর্ম তবে জীবনের উদ্দেশ্য নয়?\nশ্রীরামকৃষ্ণ — জীবনের উদ্দেশ্য ঈশ্বরলাভ। কর্ম তো আদিকাণ্ড; জীবনের উদ্দেশ্য হতে পারে না। তবে নিষ্কামকর্ম একটি উপায়, — উদ্দেশ্য নয়।\n“শম্ভু বললে, এখন এই আশীর্বাদ করুন যে, টাকা আছে, সেগুলি সদ্ব্যয়ে যায়, — হাসপাতাল, ডিস্পেনসারি করা, রাস্তা-ঘাট করা, কুয়ো করা এই সবে। আমি বললাম, এ-সব কর্ম অনাসক্ত হয়ে করতে পারলে ভাল, কিন্তু তা বড় কঠিন। আর যাই হোক এটি যেন মনে থাকে যে, তোমার মানবজন্মের উদ্দেশ্য ঈশ্বরলাভ। হাসপাতাল, ডিস্পেনসারি করা নয়! মনে কর ঈশ্বর তোমার সামনে এলেন; এসে বললেন, তুমি বর লও। তাহলে তুমি কি বলবে, আমায় কতকগুলো হাসপাতাল, ডিস্পেনসারি করে দাও, না বলবে — হে ভগবান, তোমার পাদপদ্মে যেন শুদ্ধাভক্তি হয়, আর যেন তোমাকে আমি সর্বদা দেখতে পাই। হাসপাতাল, ডিস্পেনসারি — এ-সব অনিত্য বস্তু। ঈশ্বরই বস্তু আর সব অবস্তু। তাঁকে লাভ হলে আবার বোধ হয়, তিনিই কর্তা আমরা অকর্তা। তবে কেন তাঁকে ছেড়ে নানা কাজ বাড়িয়ে মরি? তাঁকে লাভ হলে তাঁর ইচ্ছায় অনেক হাসপাতাল, ডিস্পেনসারি হতে পারে। তাই বলছি, কর্ম আদিকাণ্ড। কর্ম জীবনের উদ্দেশ্য নয়। সাধন করে আরও এগিয়ে পড়। সাধন করতে করতে আরও এগিয়ে পড়লে শেষে জানতে পারবে যে ঈশ্বরই বস্তু, আর সব অবস্তু, ঈশ্বরলাভই জীবনের উদ্দেশ্য।\n“একজন কাঠুরে বনে কাঠ কাটতে গিছিল। হঠাৎ এক ব্রহ্মচারীর সঙ্গে দেখা হল। ব্রহ্মচারী বললেন, ‘ওহে, এগিয়ে পড়ো।’ কাঠুরে বাড়িতে ফিরে এসে ভাবতে লাগল ব্রহ্মচারী এগিয়ে যেতে বললেন কেন?\n“এইরকমে কিছুদিন যায়। একদিন সে বসে আছে, এমন সময় এই ব্রহ্মচারীর কথাগুলি মনে পড়ল। তখন সে মনে মনে বললে, আজ আমি আরও এগিয়ে যাব। বনে গিয়ে আরও এগিয়ে দেখে যে, অসংখ্য চন্দনের গাছ। তখন আনন্দে গাড়ি গাড়ি চন্দনের কাঠ নিয়ে এল, আর বাজারে বেচে খুব বড়মানুষ হয়ে গেল।\n“এইরকমে কিছুদিন যায়। আর-একদিন মনে পড়ল ব্রহ্মচারী বলেছেন, ‘এগিয়ে পড়।’ তখন আবার বনে গিয়ে এগিয়ে দেখে নদীর ধারে রূপোর খনি। এ-কথা সে স্বপ্নেও ভাবে নাই। তখন খনি থেকে কেবল রূপো নিয়ে গিয়ে বিক্রি করতে লাগল। এত টাকা হল যে আণ্ডিল হয়ে গেল।\n“আবার কিছুদিন যায়। একদিন বসে ভাবছে ব্রহ্মচারী তো আমাকে রূপোর খনি পর্যন্ত যেতে বলেন নাই — তিনি যে এগিয়ে যেতে বলেছেন। এবার নদীর পারে গিয়ে দেখে, সোনার খনি! তখন সে ভাবলে, ওহো! তাই ব্রহ্মচারী বলেছিলেন, এগিয়ে পড়।\n“আবার কিছুদিন পরে এগিয়ে দেখে, হীরে মাণিক রাশিকৃত পড়ে আছে। তখন তার কুবেরের মতো ঐশ্বর্য হল।\n“তাই বলছি যে, যা কিছু কর না কেন, এগিয়ে গেলে আরও ভাল জিনিস পাবে। একটু জপ করে উদ্দীপন হয়েছে বলে মনে করো না, যা হবার তা হয়ে গেছে। কর্ম কিন্তু জীবনের উদ্দেশ্য নয়। আরও এগোও, কর্ম নিষ্কাম করতে পারবে। তবে, নিষ্কামকর্ম বড় কঠিন, তাই ভক্তি করে ব্যাকুল হয়ে তাঁকে প্রার্থনা কর, ‘হে ঈশ্বর, তোমার পাদপদ্মে ভক্তি দাও, আর কর্ম কমিয়ে দাও; আর যেটুকু রাখবে, সেটুকু কর্ম যেন নিষ্কাম হয়ে করতে পারি’।\n“আরও এগিয়ে গেলে ঈশ্বরকে লাভ হবে। তাঁকে দর্শন হবে। ক্রমে তাঁর সঙ্গে আলাপ কথাবার্তা হবে।”\nকেশবের স্বর্গলাভের পর মন্দিরের বেদী লইয়া যে বিবাদ হয়, এইবার তাহার কথা পড়িল।\nশ্রীরামকৃষ্ণ (প্রতাপের প্রতি) — শুনছি তোমার সঙ্গে বেদী নিয়ে নাকি ঝগড়া হয়েছে। যারা ঝগড়া করেছে, তারা তো সব হরে, প্যালা, পঞ্চা! (সকলের হাস্য)\n(ভক্তদের প্রতি) — “দেখ, প্রতাপ, অমৃত — এ-সব শাঁখ বাজে। আর যা সব শুন তাদের কোন আওয়াজ নাই।” (সকলের হাস্য)\nপ্রতাপ — মহাশয়, বাজে যদি বললেন তো আঁবের কশিও বাজে।


বাঙালির কণ্ঠ লেখক পুরস্কার পেলেন ইবি শিক্ষক\nদৈনিক বাঙালির কণ্ঠ লেখক পুরস্কার পেয়েছেন ইসলামী বিশ্ববিদ্যালয়ের (ইবি) বাংলা বিভাগের শিক্ষক ও লেখক ড. বাকী বিল্লাহ বিকুল। গত শুক্রবার ঢাকাস্থ কাঁটাবনে এক অনুষ্ঠানে তাঁর হাতে পুরস্কার তুলে দেন বাংলা একাডেমির মহাপরিচালক হাবীবুল্লাহ সিরাজী।\nগবেষণাগ্রন্থ ‘বাংলা উপন্যাসে নদী : সমাজ ও শ্রমজীবী মানুষ’ এর জন্য তিনি এই পুরস্কার অর্জন করেছেন বলে জানা গেছে। এর আগে ২০১৭ সালেও তিনি কাব্য সাহিত্যে অবদান রাখার জন্যে ‘কবি ওমর আলী’ পুরস্কার লাভ করেন।\nএ বিষয়ে ড. বাকী বিল্লাহ বিকুল বলেন, ‘কোন লেখকই সম্মমাননার জন্য লেখনী ধারন করেন না। তবে তার সৃষ্টিকর্মের স্বীকৃতি বা কোন সাহিত্য পুরস্কার তাকে পুলকিত করে, শিহরিত করে। এ স্বীকৃতি সামনের দিনে আরো ভালো কিছু লেখার অনুপ্রেরণা এবং তাগিদ দিবে।’\nউল্লেখ্য, ড. বাকী বিল্লাগ বিকুল ব্যক্তিগত জীবনে একজন রবীন্দ্রপ্রেমিক। ছাত্রজীবন থেকেই তিনি লেখালেখির সঙ্গে যুক্ত রয়েছেন।